CELEX: 52013JC0014
Language: sk
Date: 2013-05-16
Title: Návrh ROZHODNUTIE RADY o pozícii Únie v Asociačnej rade zriadenej Euro-stredozemskou dohodou o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej, pokiaľ ide o prijatie odporúčania týkajúceho sa vykonávania druhého Akčného plánu ESP pre EÚ a Libanon

|
			
		
		
		52013JC0014
		
			Návrh ROZHODNUTIE RADY o pozícii Únie v Asociačnej rade zriadenej Euro-stredozemskou dohodou o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej, pokiaľ ide o prijatie odporúčania týkajúceho sa vykonávania druhého Akčného plánu ESP pre EÚ a Libanon /* JOIN/2013/014 final - 2013/0149 (NLE) */
			
				
		
		
			
			   	DÔVODOVÁ SPRÁVA
Libanon a Európske spoločenstvo prvýkrát
nadviazali zmluvné vzťahy v roku 1995, keď podpísali dohodu
o obchodnej a odbornej spolupráci. K rozvoju bilaterálnych vzťahov
prispela výrazným spôsobom tak dohoda o pridružení z roku 2002 (ktorá nadobudla
platnosť 1. apríla 2006), ako aj akčný plán európskej susedskej politiky (ESP)
prijatý v roku 2007 na obdobie piatich rokov. Spolupráca medzi Libanonom
a Európskou Úniou bola odvtedy dobrá a zbližovanie krajín viedlo
k vytvoreniu silného a konštruktívneho partnerstva.
V tomto rámci sa vzťahy medzi EÚ
a Libanonom v poslednom čase zintenzívnili: viackrát pracovne zasadli
podvýbory, obnovila sa činnosť asociačného výboru a najnovšie
v októbri 2012 zasadla asociačná rada. Libanon sa na plodnej výmene
aktívne zúčastňuje, čím potvrdzuje svoje odhodlanie byť silným partnerom
v rámci európskej susedskej politiky (ďalej len „ESP“). Na strane EÚ
závery Rady pre zahraničné veci z júla 2012 opätovne potvrdili „význam,
ktorý EÚ prikladá posilneniu partnerstva s Libanonom v rámci európskej
susedskej politiky“. V záveroch Rady pre zahraničné veci z novembra
2012 EÚ povzbudila Libanon k pokračovaniu v reformnom procese
a potvrdila, že „očakáva posilnenie spolupráce s Libanonom, ako sa uvádza
v akčnom pláne európskej susedskej politiky, ktorý sa v súčasnosti prijíma“.
Platnosť prvého akčného plánu ESP pre EÚ
a Libanon uplynula v januári 2012 a výmenou listov medzi
komisárom Štefanom Fülem zodpovedným za rozširovanie a ESP
a Nicolasom Nahhasom, libanonským ministrom hospodárstva a obchodu,
sa predĺžila o ďalší rok alebo do prijatia nového akčného plánu.
V máji 2011 bol v spoločnom oznámení
vysokej predstaviteľky a Komisie Parlamentu a Rade pod názvom Nová
reakcia na meniace sa susedstvo: preskúmanie Európskej susedskej politiky
načrtnutý nový prístup, ktorého cieľom je vyššia miera rozlišovania umožňujúca
jednotlivým partnerom rozvíjať vzťahy s EÚ na základe vlastných zámerov,
potrieb a možností, ale aj na základe obojstranne adresnej zodpovednosti
a určitého záväzku voči univerzálnym hodnotám ľudských práv, demokracie
a právneho štátu, ako aj kapacít uskutočniť spoločne dohodnuté priority.
V spomínanom oznámení sa uvádza, že EÚ sa bude usilovať
o zjednodušenie a zjednotenie politicko-programového rámca, a to
prostredníctvom akčných plánov ESP a pomoci EÚ zameraných na menší počet
priorít podložených jasnejšími kritériami.
Tento druhý akčný plán poskytuje jasný prehľad
prioritných cieľov partnerstva medzi EÚ a Libanonom a vypracúva
konkrétne referenčné hodnoty, ukazovatele, časové harmonogramy a prípadné
zásahy EÚ do každého z nich. 
Európska služba pre vonkajšiu činnosť nadviazala na
jar 2012 prieskumné kontakty s Libanonom. Potom bol v úzkej
spolupráci s útvarmi Komisie a členskými štátmi načrtnutý
v niekoľkých konzultačných cykloch návrh nového akčného plánu, z ktorého
vznikol návrh pripravený na rokovania. Po ďalšom kole rokovaní, ktoré sa
uskutočnilo v auguste 2012 v Bejrúte, návrh bol ďalej zmenený v spolupráci
s Komisiou a partnerskými členskými štátmi. V období po skončení
zasadnutia asociačnej rady v októbri 2012 dosiahli EÚ a Libanon politickú
dohodu o návrhu pod podmienkou dokončenia postupov.
Druhý akčný plán ESP pre EÚ a Libanon má
slúžiť ako základný referenčný nástroj, ktorý bude v najbližších rokoch
usmerňovať najmä bilaterálne vzťahy EÚ s Libanonom. ESP bude aj naďalej
katalyzátorom a jednotným politickým rámcom založeným okrem iného na
partnerstve a spoločnej zodpovednosti, ako aj na rozdelení krajín podľa
výkonnosti a na individuálnom prideľovaní pomoci.
Európska komisia a vysoká predstaviteľka
EÚ pre zahraničné veci a bezpečnostnú politiku v prílohe uvádzajú znenie
spoločného návrhu rozhodnutia Rady o stanovisku Únie, ktoré má prijať
Európska únia v rámci asociačnej rady EÚ a Libanonu, pokiaľ ide o prijatie
odporúčania týkajúceho sa vykonania druhého akčného plánu uvedeného v prílohe.
Komisia a vysoká predstaviteľka preto
žiadajú Radu, aby schválila priložený spoločný návrh rozhodnutia Rady.
2013/0149 (NLE)
Návrh
ROZHODNUTIE RADY
o pozícii Únie v Asociačnej rade zriadenej
Euro-stredozemskou dohodou o pridružení medzi Európskym spoločenstvom a jeho
členskými štátmi na jednej strane a Libanonskou republikou na strane druhej,
pokiaľ ide o prijatie odporúčania týkajúceho sa vykonávania druhého Akčného
plánu ESP pre EÚ a Libanon
RADA EURÓPSKEJ ÚNIE,
so zreteľom na rozhodnutie Rady 2006/356/ES zo
14. februára 2006 o uzatvorení Euro-stredozemskej dohody o pridružení medzi
Európskym spoločenstvom a jeho členskými štátmi na jednej strane a Libanonskou
republikou na strane druhej, najmä na jeho prvý pododsek článku 2,
so zreteľom na spoločný návrh Komisie
a vysokej predstaviteľky EÚ pre zahraničné veci a bezpečnostnú
politiku,
keďže:
(1)       Euro-stredozemská dohoda o
pridružení medzi Európskymi spoločenstvami a ich členskými štátmi na jednej
strane a Libanonskou republikou na strane druhej (ďalej len „dohoda“) bola
podpísaná 17. júna 2002 a nadobudla účinnosť 1. apríla 2006.
(2)       Zmluvné strany sa dohodli na
druhom Akčnom pláne európskej susedskej politiky (ESP) pre EÚ a Libanon, ktorý
podporí vykonávanie euro-stredozemskej dohody o pridružení prostredníctvom
konkrétnych opatrení vypracovaných a prijatých so zreteľom na splnenie cieľov
dohody,
PRIJALA TOTO ROZHODNUTIE: 
Článok 1
Pozícia Únie v Asociačnej rade zriadenej euro-stredozemskou
dohodou o pridružení medzi Európskym spoločenstvom a jeho členskými štátmi na
jednej strane a Libanonskou republikou na strane druhej, pokiaľ ide o vykonanie
druhého Akčného plánu ESP pre EÚ a Libanon, sa zakladá na návrhu
odporúčania asociačnej rady, ktoré je priložené k tomuto rozhodnutiu.
Článok 2
Toto
rozhodnutie nadobúda účinnosť dňom jeho prijatia.
V Bruseli
                                                                       Za
Radu
                                                                       predseda
 
Návrh
ODPORÚČANIE
týkajúce
sa vykonania akčného plánu ESP pre EÚ a Libanon
ASOCIAČNÁ RADA EÚ – LIBANON,
so zreteľom na euro-stredozemskú dohodu o
pridružení medzi Európskym spoločenstvom a jeho členskými štátmi na jednej
strane a Libanonskou republikou na strane druhej (ďalej len „dohoda“), a najmä
na jej článok 76 ods. 2,
keďže:
·                        
Podľa článku 86 dohody prijmú zmluvné strany
akékoľvek všeobecné alebo špecifické opatrenia potrebné na splnenie záväzkov
vyplývajúcich z dohody a zabezpečia, aby boli dosiahnuté ciele stanovené v
dohode.
·                        
Strany dohody odsúhlasili znenie druhého akčného
plánu európskej susedskej politiky pre EÚ a Libanon (ďalej len „akčný plán pre
EÚ a Libanon“).
·                        
Akčný plán pre EÚ a Libanon podporí vykonávanie
dohody tým, že zmluvné strany vypracujú a schvália konkrétne kroky, ktoré budú
predstavovať praktické pokyny pri vykonávaní.
·                        
Akčný plán sleduje dvojaký cieľ, a síce stanoviť
konkrétne opatrenia na splnenie záväzkov zmluvných strán vyplývajúcich z
euro-stredozemskej dohody a poskytnúť širší rámec pre ďalšie upevňovanie
vzťahov medzi EÚ a Libanonom s cieľom dosiahnuť významný stupeň hospodárskej
integrácie a prehĺbiť politickú spoluprácu v súlade so všeobecnými cieľmi
euro-stredozemskej dohody,
PRIJALA TOTO ODPORÚČANIE:
Jediný článok
Asociačná rada odporúča stranám dohody vykonať
akčný plán pre EÚ a Libanon uvedený v prílohe do tej miery, do akej
takéto vykonanie smeruje k dosiahnutiu cieľov euro-stredozemskej dohody o
pridružení medzi Európskymi spoločenstvami a ich členskými štátmi na jednej
strane a Libanonskou republikou na strane druhej.
V […]
Za Asociačnú radu
predseda
PRÍLOHA 
Akčný plán partnerstva a spolupráce medzi
EÚ a Libanonom v rokoch 2013 – 2015 
I.            Úvod
Libanon a Európska únia sú viazaní
euro-stredozemskou dohodou o pridružení, ktorá je platná od roku 2006. Ich
zmluvné vzťahy sú však podstatne dlhodobejšie a siahajú až k dohode
o obchodnej a technickej spolupráci z roku 1965. Spolupráca
medzi Libanonom a Európskou úniou bola vždy dobrá a postupne sa
zintenzívňovala. Obe strany spája záväzok k dodržiavaniu demokracie a
ľudských práv, ako sa uvádza v dohode o pridružení, ako aj mnohé
spoločné politické a hospodárske záujmy. Na tomto základe by chceli ďalej
rozvíjať a posilňovať svoje partnerstvo.
Jednotlivé libanonské vlády z ostatného
obdobia oznámili svoj záväzok k politickým a hospodárskym reformám,
ktoré budú uskutočňovať prostredníctvom právnych predpisov, prispôsobením
politík a zlepšovaním verejnej správy. Zdôraznili svoju vernosť zásadám
zakotveným v libanonskej ústave a neskorších dohodách, ku ktorým
patrí libanonská zvrchovanosť, nezávislosť, demokratické zriadenie, základné
slobody, rovnosť všetkých občanov a jednota územia, obyvateľstva
a inštitúcií. Takisto ubezpečili, že rešpektujú medzinárodné rezolúcie.
Dodržiavanie týchto zásad, ako aj reformné úsilie, ktoré je na nich založené,
dostávajú zo strany Európskej únie plnú podporu a povzbudenie.
Nová susedská politika
Vzhľadom na doterajšie zmeny v južnom
susedstve Európska únia vypracovala nový prístup. Jeho cieľom je poskytnúť
odpovede, ktoré najlepšie vyhovujú rýchlemu vývoju v susedných krajinách
vrátane potreby začať alebo pokračovať v rozsiahlych a zásadných reformách,
vytvoriť a upevniť zdravé demokratické systémy, podporiť udržateľný a
inkluzívny rast a mať pod kontrolou cezhraničné dôsledky. K analýze,
ktorá viedla EÚ k vypracovaniu tohto prístupu, prispel aj Libanon.
Táto revidovaná Európska susedská politika
(ESP) je založená na vzájomnej adresnej zodpovednosti a spoločnom zasadzovaní
sa za všeobecné hodnoty ľudských práv, demokracie a právneho štátu. Zavádza
vyšší stupeň rozlišovania a určuje úroveň podpory EÚ v závislosti od ambícií
partnerských krajín z hľadiska ich zbližovania s EÚ, od ich špecifických
potrieb a dostupných kapacít, od ich pokroku v uskutočňovaní reforiem a pri
posilňovaní demokracie a právneho štátu a od ich dodržiavania ľudských
práv a základných slobôd. Ďalej umožňuje transformovať posilňovanie vzťahov do
väčšej hospodárskej integrácie, zvýšenej mobility a užšej politickej spolupráce
v oblasti správy vecí verejných, bezpečnosti a riešenia konfliktov a do
koordinácie na medzinárodných fórach v otázkach spoločného záujmu.
Cieľom nového prístupu k susedskej
politike je: a) zabezpečiť zvýšenú pomoc partnerom, ktorí sa zapájajú do
prehlbovania demokracie a dodržiavania právneho štátu, ľudských práv a
základných slobôd; b) podporovať rozvoj trvalo udržateľného a
inkluzívneho hospodárstva, ktorými sa znížia sociálne a regionálne nerovnosti,
vzniknú pracovné miesta a zlepší sa životná úroveň obyvateľstva, a c)
vytvoriť užšie partnerstvo s obyvateľmi a občianskou spoločnosťou partnerských
krajín.
Nový akčný plán
Vzhľadom na obojstranné zvýšenie ambícií v
tejto súvislosti nastali pre Libanon a EÚ vhodné podmienky na posunutie ich
vzájomného vzťahu do ďalšej etapy. Tento druhý akčný plán ESP pre EÚ a Libanon
je politickým dokumentom vychádzajúcim z ustanovení dohody o pridružení,
v ktorých sa identifikujú oblasti spolupráce. Aby tento akčný plán získal
operatívnejší charakter, strany sa dohodli, že sa zamerajú na obmedzený počet
spoločne identifikovaných prioritných cieľov. Tie sú definované ďalej
v texte, a to pomocou referenčných hodnôt a ukazovateľov, ktoré vyznačujú
konkrétne míľniky na ceste k dosiahnutiu jednotlivých prioritných cieľov,
a pomocou údajov alebo konkrétnych krokov, ktoré umožňujú meranie pokroku.
V časovom harmonograme sú vyznačené obdobia vykonávania akčného plánu.
Definícia jednotlivých prioritných cieľov zahŕňa možné zásahy EÚ v oblasti
spolupráce, ponúknutú pomoc alebo mobilizované zdroje (ak sa odkazuje na
existujúce nástroje, rozumejú sa tým aj nástroje budúcej generácie, t. j. po
roku 2013). Budúca finančná spolupráca a pomoc medzi EÚ a Libanonom sa
uskutoční v súlade s týmto akčným plánom. Ďalšie ciele sú stanovené v prílohe,
ktorá pokrýva oblasti spolupráce predpokladané v dohode o pridružení a slúži
ako referenčný dokument na jej vykonávanie. 
Akčný plán bude najprv trvať tri roky.
S cieľom čo najlepšie zabezpečiť jeho
vykonanie, ako aj prepojiť pokrok v plnení definovaných prioritných cieľov na
poskytovanú pomoc bude asociačný výbor a podvýbory zriadené v zmysle
dohody o pridružení vykonávať pravidelné monitorovanie
a posudzovanie, a to prostredníctvom správ o pokroku
jednotlivých strán. Ak strany zistia, že je to potrebné, môžu po vzájomnej
dohode rozhodnúť o prispôsobení akčného plánu na nasledujúci rok (roky)
podľa potreby. Keď sa priblíži dátum uplynutia platnosti, strany posúdia
celkovú úroveň vykonávania tohto akčného plánu. Na základe takéhoto posúdenia
môžu rozhodnúť o predĺžení trvania o jeden rok a následne po uplynutí
takéhoto predĺženia o ďalší rok v každom kroku. Za prijatie uvedených
rozhodnutí zodpovedá Asociačná rada.
Návrh akčného plánu sa predkladá Asociačnej
rade EÚ – Libanon na schválenie.
II.          Priority činnosti
Zoznam priorít
A........... Reforma
justičného systému (vrátane segmentu väzníc) smerom k väčšej efektívnosti,
účinnosti a nezávislosti justície. 9
B........... Volebná
reforma, ktorej cieľom je dosiahnutie medzinárodných noriem a zlepšenie
účinnosti libanonského parlamentu. 10
C........... Ochrana
ľudských práv a zraniteľných skupín obyvateľstva vrátane palestínskych
utečencov prostredníctvom právnych predpisov alebo iných primeraných opatrení a
cielených akcií 12
D........... Zlepšenie
riadenia verejných financií a účinné prideľovanie verejných zdrojov. 13
E........... Zlepšenie
efektívnosti, dobrá správa vecí verejných a transparentnosť verejnej správy. 15
F........... Zlepšenie
riadenia sektora bezpečnosti a presadzovania práva vrátane mechanizmov
spolupráce, adresnej zodpovednosti a dohľadu a rozvoj integrovaného
riadenia hraníc. 16
G........... Zvýšenie
obchodnej konkurencieschopnosti a ďalšia obchodná integrácia na európskych a
medzinárodných trhoch, pristúpenie k WTO.. 18
H........... Zlepšenie
podnikateľského prostredia, najmä pre mikropodniky a malé a stredné podniky, a
rozvoj domácich trhových podmienok v kľúčových odvetviach. 19
I............ Zlepšenie
výroby a marketingu poľnohospodárskych výrobkov, a to v súlade s medzinárodnými
normami, ktoré podporujú liberalizáciu, zvyšovanie konkurencieschopnosti a
rozvoj vidieckeho hospodárstva  20
J............ Zlepšovanie
ochrany životného prostredia a rozvoj trvalo udržateľného regionálneho rozvoja
prostredníctvom väčšej decentralizácie a posilnenia postavenia miest a obcí a
miestnych orgánov. 22
K.......... Uskutočnenie
štátnej stratégie vzdelávania na zlepšenie technickej a odbornej prípravy. 23
L........... Zlepšenie
poskytovania sociálnej ochrany a zdravotnej starostlivosti 25
M.......... Uskutočnenie
energetickej stratégie zameranej na rozšírenie dodávky elektrickej energie,
začatie štrukturálnych reforiem a šírenie obnoviteľných a nízkouhlíkových
zdrojov energie a energetickej účinnosti 25
Definícia priorít
A.           Reforma justičného systému (vrátane segmentu väzníc)
smerom k väčšej efektívnosti, účinnosti a nezávislosti justície
 Referenčné hodnoty || Ukazovatele 
 -     Zvýšenie kapacity ministerstva spravodlivosti a príslušných orgánov; ukončenie automatizovaného procesu v sektore,       -     Konkrétny pokrok smerom k nezávislosti súdnictva,   -      Zlepšený prístup k spravodlivosti libanonských obyvateľov vrátane zraniteľných skupín obyvateľstva,   -     Obmedzenie právomoci vojenských súdov na vojenské prípady, verejná diskusia o reforme systému cirkevných súdov, zavedenie arbitrážnych postupov,   -     Správa dôkazov, ktoré sa majú použiť v procesoch vyšetrovania trestných činov, zvýšenie počtu rozsudkov, ktoré sa skôr spoliehajú na materiálny dôkaz ako na priznanie, -     Prevod väzníc z ministerstva vnútra na ministerstvo spravodlivosti, zosúladenie väzenských predpisov a fyzických podmienok s medzinárodnými normami, zosúladenie správania väzenského personálu s medzinárodnými normami a chartou ľudských práv; zníženie miery preplnenia väzníc berúc do úvahy osobitné potreby žien, zabezpečenie rešpektovania práva, právnych lehôt a justičných orgánov pri postupoch zaisťovania; -     Úplné zosúladenie právnych predpisov s Dohovorom OSN proti mučeniu a inému krutému, neľudskému alebo ponižujúcemu zaobchádzaniu alebo trestaniu (UNCAT); kriminalizácia mučenia a stíhanie jeho páchateľov; účinná prevencia || -     pokračovanie administratívnej reorganizácie na ministerstve spravodlivosti vrátane posilnenia oddelenia pre IT, vyškolenie a zvýšenie kapacít a zručností pracovníkov, automatizácia postupov a zavedenie IT, najmä na súdoch, zmena priemerného počtu prípadov, ktoré súdy spracujú za rok, zmeny v priemernej dĺžke súdnych konaní, -     odstránenie administratívnej závislosti Najvyššej súdnej rady a justičnej inšpekcie od ministerstva spravodlivosti, zavedenie transparentných mechanizmov pre funkčné obdobia, menovanie a odvolanie súdnych zástupcov, -      súhrnné údaje o súdnej právomoci/prístupnosti, súhrnné údaje o účastníkoch súdnych konaní, -     vykonanie zákona o rozhodcovskom konaní a zavedenie jeho mechanizmov, pokles počtu nevojenských prípadov, v ktorých rozhodujú vojenské súdy, dokončenie a uverejnenie štúdie o náboženských súdoch (ministerstvo spravodlivosti), súvisiaca verejná diskusia, -     riadne usporiadanie a skladovanie dôkazov zhromaždených v priebehu vyšetrovania trestných činov na súdoch; štatistiky odsúdení, -     dokončenie administratívnych krokov smerom k prevedeniu správy väzníc, zdokumentované zlepšenie fyzickej infraštruktúry väzníc a zaisťovacích zariadení, vhodná odborná príprava zamestnancov a dohľad nad nimi, zníženie počtu zaistených bez vzneseného obvinenia a počtu nadsluhujúcich väzňov, začiatok výstavby dodatočných väzenských kapacít; vypracovanie osobitných programov posilnenia sociálneho a hospodárskeho postavenia väzenkýň a väzňov v libanonských väzniciach, formálne podriadenie správy väzníc súdnemu orgánu; správy o väzenských návštevách, -     Zmena a doplnenie právnych predpisov, ako aj väzenského poriadku, aby bol v úplnom súlade s dohovorom UNCAT; definovanie mučenia ako trestného činu, prijatie zákonov a vykonávacích dekrétov na vytvorenie štátneho mechanizmu predchádzania mučeniu (v súlade s protokolom OPCAT, ktorý ratifikoval Libanon) 
 Harmonogram 
 Krátkodobý až strednodobý počas celého trvania akčného plánu Krátkodobý: automatizované procesy, prevod správy väzníc, nezávislosť Najvyššej súdnej rady 
 Intervencie EÚ 
 Pokračovanie v podpore EÚ pre reformu justície s cieľom dosiahnuť väčšiu nezávislosť súdnictva a zosúladenie s medzinárodnými normami (vrátane väzníc), pokračovanie v podpore automatizácie súdov, pokračovanie v budovaní kapacít a odbornej prípravy na inštitúte justičného vzdelávania a na iných relevantných inštitúciách v najväčšej možnej miere. 
B.           Volebná reforma, ktorej cieľom je dosiahnutie
medzinárodných noriem a zlepšenie účinnosti libanonského parlamentu
 Referenčné hodnoty || Ukazovatele 
 -    Zosúladenie volebného zákona s medzinárodnými normami a zohľadnenie odporúčaní z predchádzajúcich volebných pozorovateľských misií,       -    Vykonanie nadchádzajúcich volieb v súlade s medzinárodnými normami a v súlade s odporúčaniami predchádzajúcej volebnej pozorovateľskej misie EÚ; prítomnosť nezávislých medzinárodných a domácich pozorovateľov; -    Zintenzívnenie činnosti parlamentu, zvýšenie efektivity právnych predpisov (vrátane právnych predpisov s vysokou prioritou), zlepšenie vnútorných postupov parlamentu || -    Prijatie zmien a doplnení volebného zákona, rozsah legislatívnych zmien: vytvorenie úplne nezávislej volebnej komisie, predtlačené hlasovacie lístky, zníženie veku oprávňujúceho na účasť vo voľbách, opatrenia na zabezpečenie transparentnej účasti emigrantov vo voľbách; harmonogram legislatívnych zmien (aby sa ich vykonanie stihlo pred voľbami); -    Posúdenie priebehu volieb zo strany nezávislých domácich alebo medzinárodných pozorovateľov; súhrnné údaje o volebnej účasti [celková účasť, účasť žien (a to aj ako kandidátok), účasť podľa vyznania alebo iných skupín obyvateľstva a emigrantov]; súhrnné údaje o potenciálnych sťažnostiach na priebeh volieb; -    Frekvencia zasadnutí parlamentu (počet uskutočnených zasadnutí); súhrnné údaje o dochádzke/neprítomnosti členov a ich uverejnenie; počet prerokovaných/prijatých/zamietnutých legislatívnych návrhov; priemerná dĺžka parlamentného postupu a priechodnosť zákonov v parlamente; účinné využívanie parlamentných mechanizmov na prijímanie prioritných právnych predpisov; súhrnné údaje o používaní nového systému monitorovania právnych predpisov; konkrétne zlepšenia rokovacieho poriadku parlamentu (napr. zavedenie zoznamov prítomných a neprítomných); dostupnosť profesionálnych pracovníkov na podporu zákonodarcov 
 Harmonogram 
 Krátkodobý: volebná reforma do parlamentných volieb v roku 2013 a neskorších komunálnych volieb Strednodobý: zlepšovanie účinnosti parlamentu počas celého trvania akčného plánu, neustále zlepšovanie volebného rámca. 
 Intervencie EÚ 
 Podpora uskutočnenia volebnej reformy (vrátane logistiky a automatizácie) podľa medzinárodných volebných noriem, odporúčaní Európskych volebných pozorovateľských misií a osvedčených postupov. Podpora parlamentu, a to aj zabezpečením odbornej prípravy jeho zamestnancov, s cieľom zlepšiť kvalitu právnych predpisov a legislatívneho procesu a jeho funkcie dohľadu, posilniť výskum a kapacity parlamentu podrobovať politiky analýze, zlepšiť inštitucionálnu úlohu parlamentu. 
C.           Ochrana ľudských práv a zraniteľných skupín obyvateľstva
vrátane palestínskych utečencov prostredníctvom právnych predpisov alebo iných
primeraných opatrení a cielených akcií
 Referenčné hodnoty || Ukazovatele 
 -     Nadväzné opatrenia a uplatnenie prijatých odporúčaní vyplývajúcich zo všeobecného pravidelného prieskumu;   -     Dokončenie národnej stratégie v oblasti ľudských práv a vytvorenie národnej inštitúcie pre ľudské práva;   -     Zlepšenie postavenia a životných podmienok zraniteľných skupín obyvateľstva vrátane utečencov, „vysídlených osôb“, žiadateľov o azyl, osôb bez štátnej príslušnosti, pracovníkov v domácnosti, migrujúcich pracovníkov, zdravotne postihnutých, a to podľa ich osobitného štatútu; rešpektovanie zásady zákazu vrátenia alebo vyhostenia, utečencov a žiadateľov o azyl v zmysle Dohovoru OSN proti mučeniu a inému krutému, neľudskému alebo ponižujúcemu zaobchádzaniu, a podľa medzinárodných zvyklostí; monitorovanie dodržiavania zákazu vrátenia alebo vyhostenia;     -      Pokrok v ochrane práv žien a detí a zvýšenie účasti žien a mládeže na verejnom živote, a to na kvantitatívnych aj kvalitatívnych úrovniach, vrátane rozhodovania a politických pozícií;           -     Posilnenie ľudských práv pri presadzovaní právnych predpisov, najmä v rámci vnútorných bezpečnostných síl;     -     zlepšenie stavu, humanitárnych a sociálnych práv a životných podmienok palestínskych utečencov v Libanone, a to aj prostredníctvom projektov so zapojením libanonskej vlády; inštitucionálny rámec správy palestínskych táborov a mechanizmus pre dialóg agentúry UNRWA a libanonských orgánov;   -     Rozšírenie pracovných príležitostí pre palestínskych utečencov, ako aj zvýšenie úrovne zdravia a vzdelávania; || -     Počet uplatnených relevantných odporúčaní vyplývajúcich zo všeobecného pravidelného prieskumu a výsledkov následného posúdenia; -     Prijatie národnej stratégie pre ľudské práva a dokončenie budovania príslušnej štátnej inštitúcie; začatie činnosti inštitúcie vrátane dialógu s občianskou spoločnosťou; -     Prijatie legislatívnych, regulačných alebo iných opatrení a uskutočnenie cielených akcií: zlepšenie podmienok v oblasti azylu a ochrany utečencov a vysídlených osôb v súlade s medzinárodnými normami, a to aj prostredníctvom memoranda o porozumení, o ktorom sa v súčasnosti rokuje s UNHCR; súhrnné údaje o vybavovaní a ďalšom spracovaní žiadostí o azyl; preskúmanie situácie osôb bez štátnej príslušnosti; -     ratifikácia dohovoru MOP č. 189 o dôstojnej práci pracovníkov v domácnosti a jeho zapracovanie do libanonských právnych predpisov; ochrana migrujúcich pracovníkov vnútroštátnymi právnymi predpismi a politikami, ktoré sa tvoria a presadzujú na zabezpečenie ich práv; ratifikácia dohovoru o právach osôb so zdravotným postihnutím; -     súhrnné údaje o vykonávaní dohovoru o odstránení diskriminácie žien (CEDAW); pokrok smerom k vykonávaniu dohovoru CEDAW; schválené a uplatnené zákony o ochrane žien a detí pred domácim násilím; počet a rozsah pôsobnosti iných legislatívnych opatrení na ochranu žien a detí; vykonanie medzinárodných dohovorov o deťoch v ozbrojených konfliktoch; počet žien v kľúčových pozíciách na štátnej a miestnej úrovni vrátane politiky; činnosť vlády v prospech detí bez domova; -     Súhrnné údaje o oddelení ľudských práv vnútorných bezpečnostných síl (dodatočný personál, výsledky, rozsah činností); zaobchádzanie so všetkými občanmi a zvlášť s ohrozenými skupinami v justičnom systéme (počet súdnych konaní, modely rozhodovania); súhrnné údaje o zaobchádzaní so žiadateľmi o azyl, utečencami a migrujúcimi pracovníkmi a ich podmienkach (vrátane návštev v príslušných zariadeniach); -     Zlepšenie životných podmienok, humanitárnych a sociálnych práv a celkovej situácie; rozsah výsledkov prebiehajúcich projektov; počet a charakter nových projektov; rozsah zrekonštruovaných táborových infraštruktúr; iniciatívy a politiky vypracované na zlepšenie interakcie a spolupráce táborov s agentúrou UNRWA a libanonskými orgánmi a libanonsko-palestínskeho výboru pre dialóg; -     Vykonávanie zákona o zamestnanosti (zmenený a doplnený s cieľom umožniť Palestínčanom zapájať sa do určitých povolaní); štatistika a správy z agentúry UNRWA a iných spoľahlivých zdrojov o zamestnanosti Palestínčanov; opatrenia prijaté na zlepšenie zdravotných a vzdelávacích noriem pre palestínskych utečencov 
 Harmonogram 
 Krátkodobý až dlhodobý počas celého trvania akčného plánu Krátkodobý: opatrenia nadväzujúce na odporúčania všeobecného pravidelného prieskumu do ďalšieho preskúmania (2014); prijatie vykonávacích dekrétov k zmene a doplneniu zákona o zamestnanosti, ktorý umožňuje palestínskym utečencom pracovať; prijatie a vykonávanie predpisov o domácom násilí a migrujúcich pracovníkoch. 
 Intervencie EÚ 
 Podpora budovania kapacít Libanonu v oblasti ľudských práv a na vykonanie všeobecného pravidelného prieskumu (prijatých odporúčaní, príprava na ďalší cyklus); podpora zvyšovania kapacít vládnych úradníkov v oblasti inštitucionálnej ochrany ľudských práv a mechanizmov adresnej zodpovednosti; pokračujúca podpora a finančná spolupráca s UNHCR podľa dostupných kapacít; podpora riešenia potrieb zraniteľných skupín vrátane rozvoja spoľahlivého systému právnej pomoci; pokračovanie finančnej spolupráce s agentúrou UNRWA a ostatnými aktérmi na zlepšenie práv a hospodárskych a sociálnych podmienok Palestínčanov.   
D.          Zlepšenie riadenia verejných financií a účinné prideľovanie
verejných zdrojov
 Referenčné hodnoty || Ukazovatele 
 -     Racionalizácia riadenia verejných financií; zlepšenie rozpočtových postupov (prijatie rozpočtu parlamentom, uzávierka účtov z predchádzajúcich období, koordinácia ministerstva financií s ostatnými ministerstvami a inými inštitúciami); -     Súlad účtovníctva verejného sektora s medzinárodnými normami z hľadiska efektívnosti, adresnej zodpovednosti, transparentnosti a predvídateľnosti; zosúladenie s odporúčaniami MMF a PEFA; riadne hospodárenie s verejnými a darcovskými finančnými prostriedkami (vrátane fondov EÚ); -     zlepšenie zacielenia a kontroly výdavkov a príjmov;     -      Revízia daňového systému vrátane zníženia daňového rozdielu a zlepšenia efektívnosti;       -     Právne predpisy o otvorenom a transparentnom verejnom obstarávaní; boj proti korupcii ako súčasť hospodárenia s verejnými financií a verejného obstarávania; zlepšenie štatistiky a externého auditu   || -     Schválenie štátneho rozpočtu; uzávierka účtov z predchádzajúcich rokov; včasný začiatok prípravy rozpočtu na ďalší rok; zintenzívnenie koordinácie na úrovni ministerstiev; -     Rozsah realizácie programu MMF známeho ako FSAP (Financial Sector Assessment Programme – program na posudzovanie finačného sektora) a odporúčaní PEFA; dodržiavanie vysokej úrovne účinnosti a transparentnosti; dodržané mechanizmy kontroly výdavkov z prostriedkov darcov (vrátane spolupráce s príslušnými orgánmi EÚ v oblasti financovania EÚ); -     Údaje o verejných výdavkoch; dodržané kritériá rozpočtovej podpory: dobre vymedzené národné alebo odvetvové reformné politiky a stratégie orientované na stabilitu, makroekonomický rámec, dôveryhodný a relevantný program s cieľom zlepšiť hospodárenie s verejnými financiami na kontinuálnom základe, transparentnosť a kontrolu rozpočtu; -     Zmena daňovej politiky v prospech uplatňovania globálneho a spravodlivého systému zdaňovania; riadny výber štátnych príjmov a pokút (vrátane penále za nezákonné zabratie verejnej domény, účtov podniku Electricité du Liban, dopravných pokút); včasné a podrobné uverejnenie štatistiky štátnych príjmov a výdavkov; -     prijatie zákona o verejnom obstarávaní; opatrenia na vykonanie právnych predpisov v oblasti boja proti korupcii; vytvorenie účinných kontrolných mechanizmov: zvýšenie nezávislosti účtovného dvora (podávanie správ parlamentu, rozpočet schválený parlamentom) a zameranie jeho činnosti výlučne na externé audity; prešetrenie a súdne riešenie korupčných praktík vo verejnom obstarávaní; výsledky Libanonu v preskúmaní v rámci Dohovoru OSN proti korupcii za rok 2014; zavedenie prísnych metodík auditu a štatistiky 
 Harmonogram 
 Krátkodobý: prijatie rozpočtu, právne predpisy v oblasti verejného obstarávania Krátkodobý až strednodobý 
 Intervencie EÚ 
 Podpora vymedzenia reformnej stratégie hospodárenia s verejnými financiami a posilnenia kapacít ministerstva financií. Pomoc na zlepšenie prípravy rozpočtu a prognóz príjmov. Podpora na zlepšenie inštitucionálneho rámca, organizácie a výkonu účtovného dvora; pomoc so systémom správy aktív, pokiaľ ide o verejný majetok; výmena informácií o rozpočtových právnych predpisoch a praktikách. 
E.           Zlepšenie efektívnosti, dobrá správa vecí verejných a
transparentnosť verejnej správy
 Referenčné hodnoty || Ukazovatele 
 -  Pokrok v zlepšovaní riadenia, najmä prostredníctvom boja proti korupcii;           -  Vyššia transparentnosť verejnej správy, a to aj zavedením otvoreného konzultačného procesu pred prijímaním zákonov a iných predpisov a uverejňovaním rozhodnutí a správ; -  Fungovanie úradu ombudsmana;   -  Zamestnanecká reforma zameraná na začlenenie verejných zamestnancov do jednej organizačnej jednotky; projekty na zlepšenie efektivity a produktivity verejných zamestnancov; rovnaké príležitosti pre mužov a ženy; napĺňanie existujúcich voľných pracovných miest;   -  Zavedenie modelov na meranie a hodnotenie výkonnosti vlády;   -  Zjednodušenie postupov a vytvorenie jednotných kontaktných miest; -  Zlepšenie IT infraštruktúry štátnej správy na ochranu údajov a zvýšenie efektívnosti a produktivity; -  Spustenie elektronickej štátnej správy a elektronických služieb;   -  Výroba a zverejňovania spoľahlivých, včasných a pravidelných štatistík v súlade s normami EÚ a medzinárodnými normami vo všetkých dôležitých oblastiach vrátane hospodárstva (národných účtov, platobnej bilancie, zahraničného obchodu, cien, podnikateľského sektora, priemyslu, služieb a poľnohospodárstva), spoločnosti (demografie, migrácie, životných podmienok, zamestnanosť a nezamestnanosti, školstva), infraštruktúry (energetiky, dopravy) a administratívy (na miestnej a regionálnej úrovni; justičného a zdravotníckeho systému, podľa možností) || -  Prijatie návrhu legislatívneho balíka o boji proti korupcii podľa ratifikovaného dohovoru OSN proti korupcii (vrátane prístupu k informáciám, nezákonne nadobudnutého bohatstva, konfliktu záujmov a ochrany informátorov o korupcii); pokles v počte sťažností občanov na administratívne nezrovnalosti; index vnímania korupcie organizácie Transparency International; kontrolná úloha občianskej spoločnosti; -  Zavedenie otvoreného konzultačného procesu; počet vykonaných konzultácií; počet zverejnených správ/rozhodnutí;   -  Vymenovanie ombudsmana a prijatie súvisiacich predpisov; -  Preskúmanie štruktúry štátnej služby; pracovné podmienky vo verejnej službe upravené tak, aby umožňovali začlenenie do spoločného zamestnaneckého rámca; počet vyškolených štátnych úradníkov; rovnocenná účasť žien na všetkých úrovniach administratívy ako cieľ; miera neobsadených pracovných miest na ministerstvách; vytvorenie rámca pre riadenie a rozvoj ľudských zdrojov; -  Vytvorenie systému s cieľom monitorovať a hodnotiť výkonnosť správy, povinnosť orgánov podávať správy; vytvorenie kanálov na spätnú väzbu občanov; -  Preskúmanie súčasných postupov; možnosti zjednodušenia a integrácie jednotných kontaktných miest; schválenie a začatie pilotného programu jednotných kontaktných miest; -  Vybudovanie moderného informačného a komunikačného systému vrátane zabezpečených dátových centier; zavedenie systémov na podporu rozhodnutí a podnikového plánovania zdrojov; -  Vytvorenie portálu elektronickej štátnej správy (e-government); navrhnutie a začiatok poskytovania elektronických služieb; -  Prijatie hlavného národného plánu v oblasti štatistiky (aktuálne štatistické metódy zavedené, dodržiavanie noriem vrátane Základných zásad oficiálnej štatistiky OSN); prispôsobenie inštitucionálnej štruktúry Libanonu s cieľom uľahčiť tvorbu štatistiky; vytvorenie základných databáz (napr. obchodného registra, databázy služieb a ďalších); dostupnosť štatistík na všetkých webových stránkach štátnej správy 
 Harmonogram 
 Strednodobý, počas celého trvania akčného plánu Krátkodobý: prijatie hlavného národného plánu v oblasti štatistiky; prijatie protikorupčných právnych predpisov; zavedenie infraštruktúry IT a elektronickej štátnej správy 
 Intervencie EÚ 
 Technická pomoc vrátane twinningových programov s cieľom prispieť k dosiahnutiu týchto referenčných hodnôt. 
F.           Zlepšenie riadenia sektora bezpečnosti a presadzovania
práva vrátane mechanizmov spolupráce, adresnej zodpovednosti a dohľadu a
rozvoj integrovaného riadenia hraníc
 Referenčné hodnoty || Ukazovatele 
 -     Prijatie prístupu orientovaného na napĺňanie potrieb občanov a očakávaní, pokiaľ ide o profesionálnosť, adresnú zodpovednosť, nestrannosť a transparentnosť bezpečnostných síl;         -      Prijatie a realizácia národnej politiky v oblasti krízového riadenia a riadenia rizika prírodných katastrof na posilnenie mechanizmov prevencie, pripravenosti a reakcie na prírodné a človekom spôsobené núdzové situácie; -     Zlepšenie organizačnej spôsobilosti bezpečnostných agentúr; -     Zvýšenie systematickej spolupráce a výmeny informácií medzi libanonskými bezpečnostnými agentúrami a medzi nimi a súdmi; zabezpečenie účinného dohľadu nad bezpečnostnými agentúrami;   -     Príprava a vykonanie národnej stratégie integrovaného riadenia hraníc (IBM); -     Modernizácia a posilňovanie legálnych priechodov a celkovo postupov riadenia hraníc; účinný dozor pozdĺž všetkých hraničných, mierových a demarkačných línií; zintenzívnenie národnej a regionálnej spolupráce v boji proti nezákonnému obchodu (vrátane peňazí, drog, zbraní a osôb);     -     Pokračujúce úsilie v otázkach vymedzenia hraníc s ohľadom na rezolúciu BR OSN 1701 a libanonských námorných hraníc || -     Inštitucionálny rozvoj na základe riadneho interného strategického plánovania v rámci agentúr; prieskumy spokojnosti občanov s bezpečnosťou a poskytovanými službami právneho štátu; prijatie etického kódexu zo strany vnútorných bezpečnostných síl a jeho dodržiavanie zo strany ostatných bezpečnostných agentúr; rešpektovanie ľudských práv integrovaných do postupov presadzovania práva; správy o postupoch bezpečnostných agentúr pri zaisťovaní a výsluchu; zníženie počtu prípadov beztrestnosti; -     Začlenenie otázok civilnej ochrany do riadenia sektora bezpečnosti; vytvorenie mechanizmov a organizačných štruktúr na účely účinnej reakcie na civilné krízy a prírodné a človekom spôsobené katastrofy; -     Hodnotenie fungovania orgánov presadzovania práva; vytvorenie interných mechanizmov odbornej prípravy; vnútorné samohodnotenie podľa cieľov strategického plánovania; automatizácia postupov; súhrnné údaje o uskutočnených operáciách; štatistika; -     Vytvorenie a vykonávanie postupov spolupráce medzi agentúrami; štatistiky o rozhraniach medzi bezpečnosťou a súdnictvom pri postupoch trestných vyšetrovaní; analýza inštitucionálnych mechanizmov dohľadu nad bezpečnostnými agentúrami; občianska spoločnosť zohrávajúca úlohu strážcu; -     Dokončenie a prijatie stratégie IBM; menovanie koordinátora štátnych hraníc a prijatie súvisiacich administratívnych opatrení na vykonávanie stratégie; -     Fyzické a informačno-technologické zlepšenia infraštruktúry hraníc, a to na priechodoch, ako aj v ústredí; prijatie krokov smerom k zavedeniu biometrických technológií do pasov a víz. Rozvoj a vykonávaniea účinných kontrol na všetkých hraniciach krajiny. primerané vybavenie a vyškolenie zamestnancov, aby konali v súlade s medzinárodnými normami; správy o prípadoch pašovania alebo nezákonného obchodovania a o reakcii libanonských orgánov, súdnych konaniach, nezávislých údajoch (napr. Frontex); -     Pokrok dosiahnutý pri vytyčovaní hraníc; pokračujúce odhodlanie pracovať s misiou UNIFIL na vykonávaní rezolúcie BR OSN č. 1701 a v oblasti námorných hraníc 
 Harmonogram 
 Krátkodobý až strednodobý počas celého trvania akčného plánu Krátkodobý: procesy strategického plánovania vnútorných bezpečnostných síl; plnohodnotné uplatňovanie etického kódexu; národná politika riadenia rizík súvisiacich s katastrofami; vytvorenie stratégie integrovanej správy hraníc a bezodkladne nasledujúce vykonanie príslušných opatrení/plánov 
 Intervencie EÚ 
 Ďalšia pomoc na posilnenie profesionality bezpečnostných agentúr; podpora dobrého fungovania záchranných služieb, dialóg s občianskou spoločnosťou o reforme systému. Podpora rozvoja stratégie a prevádzky legálnych priechodov na zlepšenie koordinačných postupov a praktík jednotlivých agentúr, ako aj medzi agentúrami navzájom; budovanie kapacít a podpora budovania vybavenia integrovanej správy hraníc a jeho zosúladenie s medzinárodnými normami (prípadne aj v oblasti biometrických technológií), posun smerom k oživeniu operačnej a technickej spolupráce medzi libanonskými orgánmi a agentúrou FRONTEX. 
G.          Zvýšenie obchodnej konkurencieschopnosti a ďalšia obchodná
integrácia na európskych a medzinárodných trhoch, pristúpenie k WTO
 Referenčné hodnoty || Ukazovatele 
 -      Pristúpenie k WTO, vykonávanie záväzkov a pravidiel WTO vrátane prijatia a vykonania právnych predpisov týkajúcich sa WTO;         -      Prijatie nového rámca pre pravidlá pôvodu (nový paneurópsko-stredozemský protokol o pravidlách pôvodu, regionálny dohovor) a aktívna účasť na revízii uplatňovania paneurópsko-stredozemských pravidiel pôvodu; -      Stratégia na podporu vývozu;   -      Pokrok v prípravách dohody o posudzovaní zhody a uznávaní priemyselných výrobkov (ACAA) v troch prioritných sektoroch (elektrické výrobky, tlakové zariadenia, stavebné materiály); začatie rokovaní v sektoroch, v ktorých boli ukončené prípravy;     -      Štátny systém vysledovateľnosti potravín a zlepšenie riadenia distribučných kanálov (najmä v prípade veľkoobchodných trhov); zóny spracovania kvalitných poľnohospodárskych a potravinárskych výrobkov; || -       Prijatie a vykonanie právnych predpisov týkajúcich sa WTO vrátane zákona o medzinárodnom obchode a licenciách, normách a postupoch posudzovania zhody, bezpečnosti potravín a epidémiách karantény, obchodných známkach, nekalej hospodárskej súťaži, priemyselnom dizajne, zmeny zákona o autorských právach, vykonanie zákona o rastlinnej karanténe; -       Vykonanie dohodnutých záväzkov pre pristúpenie do WTO; -      Prijatie nového paneurópsko-stredozemského protokolu o pravidlách pôvodu; podpísanie, ratifikácia a vykonanie regionálneho dohovoru; prítomnosť a aktívne zapojenie Libanonu počas revízie; -      Dokončenie a vykonanie stratégie podpory vývozu; prijatie návrhu zákona o podpore vývozu -      Zosúladenie príslušných horizontálnych a odvetvových právnych predpisov, rozvoj inštitúcií, ktoré sú zodpovedné za štandardizáciu, akreditáciu, technické predpisy, posudzovanie zhody, metrológiu a trhový dohľad na posilnenie konkurencieschopnosti (napr. libanonského inštitútu pre normalizáciu LIBNOR, akreditačného orgánu COLIBAC, orgánov posudzovania zhody vrátane Inštitútu priemyselného výskumu); začatie rokovaní v sektoroch, v ktorých boli ukončené prípravy; -    Navrhnutie a zavedenie systému vysledovateľnosti potravín; sledovanie a zlepšovanie distribučných kanálov (účinná regulácia veľkoobchodných trhov, sprístupnenie trhových údajov výrobcom); vymedzenie zón kvality;   
 Harmonogram 
 Krátkodobý: pokrok, pokiaľ ide o pristúpenie k WTO a pravidlá pôvodu Strednodobý: ostatné referenčné hodnoty, všeobecná konkurencieschopnosť 
 Intervencie EÚ 
 Vhodná technická pomoc a podpora na dosiahnutie uvedených referenčných hodnôt vrátane prípravy na rokovania v troch prioritných sektoroch v rámci ACAA (elektrické výrobky, tlakové zariadenia a stavebné materiály), rozvoj obchodu a podpora vývozu, budovanie kapacít na ministerstve hospodárstva, oddelení pre obchodnú kvalitu a národnej metrologickej rade, a to s ohľadom na systém vysledovateľnosti.   
H.          Zlepšenie podnikateľského prostredia, najmä pre
mikropodniky a malé a stredné podniky, a rozvoj domácich trhových podmienok v
kľúčových odvetviach
 Referenčné hodnoty || Ukazovatele 
 -    Účasť na procese euro-stredozemskej priemyselnej spolupráce (pre medziodvetvové, ako aj odvetvové činnosti), vykonávanie euro-stredozemskej charty pre podniky a euro-stredozemského pracovného programu priemyselnej spolupráce; -    Zlepšenie prostredia priaznivého pre podnikanie a pre mikropodniky, malé a stredné podniky (MMSP) primeranými opatreniami a prepojeniami medzi MMSP a regionálnymi/európskymi obchodnými platformami, sieťami a programami;         -    Dôraz na inovácie;   -    Zlepšenie právnych predpisov na podporu podnikania: nové právo obchodných spoločností (obchodný kódex) a právo hospodárskej súťaže v súlade s európskymi a medzinárodnými normami, predpisy o bezpečných pôžičkách a platobnej neschopnosti; -    Zjednodušenie administratívnych postupov pri zakladaní nových podnikov vrátane transparentných a objektívnych kritérií, jednotných kontaktných miest, elektronických postupov; -    Preskúmanie investičnej politiky a stimulov s cieľom prilákať priame zahraničné investície     || -    Medziodvetvové aj odvetvové činnosti za aktívnej účasti Libanonu vrátane tých, ktoré vyplývajú z postupnej transformácie charty; ukazovatele použité v hodnotení vykonávania Euro-stredozemskej charty pre podniky z roku 2008; -    Prostredie prispôsobené rozširovaniu „podnikateľského ekosystému"; aktívne zapájanie aktivizačných faktorov: prístupu k know-how a financovaniu, budovanie kapacít, médiá, kultúra, poradenstvo a podpora; údaje o zapojení libanonských MMSP do nadnárodných obchodných platforiem; výsledky takéhoto zapojenia; -    Nárast počtu MMSP: registrácia spoločností, štatistiky o založených spoločnostiach, počet nových podnikov, zvýšenie domácich a zahraničných investícií; úspešné začínajúce a/alebo končiace podniky; -    Podpora užšej spolupráce medzi akademickou obcou a priemyslom; podpora vlády pre inovácie; -    Prijatie a účinné vykonávanie právnych predpisov; vykonanie súvisiacich administratívnych a organizačných zmien: zriadenie Orgánu pre hospodársku súťaž, vytvorenie on-line obchodného registra s údajmi aktualizovanými v reálnom čase; posilnenie a reštrukturalizácia mechanizmu platobnej neschopnosti; -    Podstatné skrátenie času a zníženie nákladov potrebných na registráciu podniku; počet a rôznorodosť služieb na podporu obchodu; -    Preskúmanie právnych, politických a administratívnych ustanovení, zlepšenie právnej istoty a ochrany investícií; kroky na podporu finančného začleňovania [vlastný kapitál, rizikový kapitál, podnikateľskí anjeli (Business Angels)]   
 Harmonogram 
 Strednodobý až dlhodobý počas celého trvania akčného plánu Krátkodobý: (má sa prerokovať s Libanonom) inovácie, podnikanie a vykonávanie euro-stredozemskej priemyselnej spolupráce 
 Intervencie EÚ 
 Poskytnúť vhodnú technickú pomoc na dosiahnutie uvedených referenčných hodnôt, a to aj pri zlepšovaní podnikateľského prostredia, modernizácii kvalitnej infraštruktúry, a na podporu inovácií a mikropodnikov a malých a stredných podnikov.   
I.            Zlepšenie výroby a marketingu poľnohospodárskych
výrobkov, a to v súlade s medzinárodnými normami, ktoré podporujú
liberalizáciu, zvyšovanie konkurencieschopnosti a rozvoj vidieckeho
hospodárstva
 Referenčné hodnoty || Ukazovatele 
 -    Formulovanie dlhodobého národného strategického rámca pre poľnohospodárstvo, rybné hospodárstvo a vidiecke oblasti s orientáciou v prospech chudobných a v prospech nových pracovných miest, zameraného na diverzifikáciu vidieckych činností a pracovných príležitostí; vykonávanie a dodržiavanie platných právnych predpisov; účinná štátna a miestna správa a posilnenie súkromného sektora; zlepšenie prehľadu o poľnohospodárskom odvetví;         -    Posilnenie ochrany lesov a opätovného zalesňovania;         -    Rozvoj rámca politiky pre kvalitnú výrobu, najmä ochrana zemepisných označení a podpora ekologickej výroby; -    Investície do úsilia o bezpečnosť a kvalitu potravín na medzinárodnej úrovni; presadzovanie sanitárnych a fytosanitárnych noriem v celom potravinovom reťazci a ich zosúladenie s medzinárodnými normami a normami EÚ;       -    Podpora na zlepšenie výrobnej infraštruktúry; diverzifikácia výroby a vidieckych hospodárstiev; posilnenie miestnych kapacít (skupiny výrobcov, spoločenstvá) zamerané na tvorbu pracovných miest; -    Vytvorenie úverového nástroja pre poľnohospodárov a iniciatív za rozvoj vidieka; -    Zlepšenie procesov uvádzania na trh vrátane zahraničných trhov, medzi iným posilnením mechanizmov osvedčovania ekologických výrobkov vrátane systémov ekvivalencie; -    Pokrok smerom k liberalizácii obchodu s poľnohospodárskymi produktmi, spracovanými poľnohospodárskymi produktmi a produktmi rybného hospodárstva v súlade s časovým plánom dohodnutým v Rabate s cieľom zlepšiť možnosti vývozu; pokrok smerom k dohode o ochrane zemepisných označení || -          Vypracovaný a vládou prijatý strategický rámec s prihliadnutím na rozvoj vidieka; zosúladenie poľnohospodárskych podnikov s právnymi predpismi; charakter a rozsah regulačných zlepšení; posilnenie administratívnych kapacít verejnej správy; podpora zainteresovaných súkromných subjektov (združenia výrobcov, osvetové služby atď.), aby sa stali samostatnými aktérmi; klasifikácia pozemkov v súlade s hlavným plánom pre využívanie pôdy; vytvorenie registra poľnohospodárskych podnikov pre výrobcov, pôdu a plodiny; posilnenie postavenia poľnohospodárov v rámci existujúcich štruktúr obchodných komôr; -          Vykonávanie Národného plánu obnovy lesov; ochrana zalesnených oblastí na všetkých pozemkoch (verejných a súkromných) premietnutá do právnych predpisov a v súlade s Národným plánom riadenia využívania pôdy; vykonávanie činností opätovného zalesňovania; zavedenie plánov na vytvorenie národných a regionálnych parkov; -          Prispôsobenie politík situácii v Libanone;   -          Zriadenie Úradu pre bezpečnosť potravín; zvýšenie zdrojov poskytovaných na správu a mechanizmy, ktoré zabezpečujú normy bezpečnosti a kvality; SPS zosúladené so Svetovou organizáciou pre zdravie zvierat, dokumentom Codex Alimentarius, Medzinárodným dohovorom o ochrane rastlín a acquis EÚ; zvýšenie úrovne noriem a vykonanie previerky s poskytnutím údajov o (ne)dodržaní noriem; -          Štatistiky o zlepšení infraštruktúry; výrobné údaje; údaje o zamestnanosti v odvetví; -          Vytvorenie úverového nástroja, údaje o jeho operáciách; -          Zlepšenie postupov pri uvádzaní na trh (normy balenia a označovania, vývozné postupy); preskúmanie certifikačných postupov a ich ustanovenie alebo zlepšenie podľa potreby; -          Začatie rokovaní o ďalšej liberalizácii obchodu; začiatok diskusie o dohode o ochrane zemepisných označení poľnohospodárskych výrobkov a potravín 
 Harmonogram 
 Krátkodobý až dlhodobý Krátkodobý: systém vysledovateľnosti potravín, riadenie distribučných kanálov 
 Intervencie EÚ 
 Na základe osvedčených postupov a podpory z Programu európskeho susedstva pre poľnohospodárstvo a rozvoj vidieka (ENPARD); poskytovanie technickej pomoci, inštitucionálne družobné partnerstvá a budovanie kapacít na ministerstve poľnohospodárstva a príslušných veterinárnych orgánov a orgánov pre bezpečnosť potravín v sanitárnej a fytosanitárnej oblasti (aktualizácia právnych predpisov, administratívna reorganizácia, odborná príprava zamestnancov); podpora politiky opätovného zalesňovania; podpora diverzifikácie smerom k výrobkom s vyššou pridanou hodnotou a premeny poľnohospodárskych zariadení/infraštruktúry vrátane zabezpečenia kvality; odbytový know-how; podpora uplatňovania pravidiel EÚ v oblasti sanitárnych a fytosanitárnych noriem. 
J.           Zlepšovanie ochrany životného prostredia a rozvoj trvalo
udržateľného regionálneho rozvoja prostredníctvom väčšej decentralizácie a
posilnenia postavenia miest a obcí a miestnych orgánov
 Referenčné hodnoty || Ukazovatele 
 -    Poskytovanie štátnej podpory obciam a miestnym orgánom na prevádzku, riadenie a udržiavanie infraštruktúry a poskytovanie základných komunálnych služieb na podporu rastu;       -    Posilnenie inštitucionálnej, finančnej a správnej autonómie miestnych orgánov; decentralizácia rozhodovacích právomocí na miestne orgány;   -    Podpora hodnoty obcí pre občanov a posilnenie ich angažovanosti v komunitách prostredníctvom partnerstiev s miestnymi organizáciami občianskej spoločnosti pri zohľadnení rovnosti príležitostí pre obe pohlavia a efektívnosti; -    Uznanie potreby trvalo udržateľného rozvoja, ochrany životného prostredia a boja proti zmene klímy, a to aj ratifikáciou základných medzinárodných právnych nástrojov; zlepšenie plánovania a tvorby politík v oblasti životného prostredia a zmeny klímy na národnej úrovni; zavedenie systematického monitorovania životného prostredia a zverejňovania údajov;   -    Aktívne úsilie v oblastiach odstraňovania znečistenia životného prostredia a ochrany biodiverzity v súlade s národnými plánmi a prostredníctvom účasti na regionálnych plánoch a iniciatívach EÚ || -    Objem a forma štátnej podpory; zefektívnenie finančných tokov z/do miestnych orgánov (vrátane príjmov z telekomunikácií a revitalizácie nezávislého komunálneho fondu); aktivovanie mechanizmu umožňujúceho miestnym orgánom mať účinný a transparentný prístup k rozvojovým fondom; posilnenie príslušných administratívnych kapacít v rámci ministerstva vnútra a obcí; -    Prijatý rámec na posilnenie miestnych orgánov; prijaté súvisiace právne/regulačné opatrenia na posilnenie miestnych orgánov; prijatie viacerých plánov využívania miestnej pôdy; aktualizované zákony o miestnej dani z príjmov; -    Údaje o kvalite/rozsahu a efektívnosti poskytovaných služieb; partnerstvá s miestnymi organizáciami občianskej spoločnosti, hodnotenie výsledkov z hľadiska osvedčených postupov;   -    Začleniť trvalo udržateľný rozvoj do politík a činnosti vlády a miestnych orgánov; ratifikované dohovory (CITES, príloha VI k dohovoru MARPOL, protokoly barcelonského dohovoru, najmä integrovaného manažmentu pobrežnej zóny a na otvorenom mori); administratívna reorganizácia, aby sa umožnila štátna koordinácia a plánovanie v oblasti životného prostredia; definovanie národných environmentálnych ukazovateľov; prijatie opatrení na boj proti zmenám klímy a zriadenie celoštátnej siete na monitorovanie životného prostredia; pokračovanie v monitorovaní kvality ovzdušia v mestách; -    Účasť na iniciatíve programu Horizont 2020 venovanej zníženiu znečistenia životného prostredia v Stredozemnom mori a na strategickom akčnom pláne zameranému na znečisťovanie z pozemných činností v súlade s národným akčným plánom; špecifické činnosti na zníženie znečistenia životného prostredia v Stredozemí (vrátane činností v rámci regionálnych plánov); vykonávanie akčného plánu Národnej stratégie v oblasti biodiverzity a účasť na strategickom akčnom programe pre ochranu biologickej diverzity (SAP BIO) Barcelonského dohovoru 
 Harmonogram 
 Krátkodobý až strednodobý počas celého trvania akčného plánu Krátkodobý: pokrok smerom k zjednoteniu koncepcie rozšírenia právomocí samospráv; environmentálne plánovanie a koordinácia na celoštátnej úrovni; ratifikácia dohovoru CITES 
 Intervencie EÚ 
 Budovanie kapacít na vnútroštátnej úrovni s cieľom umožniť realizáciu reformy smerujúcej k vytvoreniu účinnej politiky decentralizácie a zlepšovaniu vzťahov s miestnymi orgánmi; budovanie kapacít na miestnej úrovni s cieľom posilniť technické, administratívne a finančné kapacity miestnych orgánov, najmä s cieľom vytvoriť a uplatňovať miestne rozvojové plány a projekty; finančná podpora miestnych iniciatív a projektov zameraných na zlepšenie poskytovania služieb, vytváranie príjmov a miestnych riadiacich kapacít; financovanie štúdií s cieľom vytvoriť stabilný a špecializovaný nástroj na financovanie obecnej infraštruktúry; podpora partnerstiev medzi vládou a občianskou spoločnosťou, súkromným sektorom a akademickou obcou a médiami pri vykonávaní pilotných projektov na znižovanie znečistenia a v iných oblastiach; podpora tvorby a uplatňovania štátnej stratégie trvalo udržateľného rozvoja; budovanie kapacít v oblasti riadenia zmeny klímy a životného prostredia. 
K.          Uskutočnenie štátnej stratégie vzdelávania na zlepšenie
technickej a odbornej prípravy
 Referenčné hodnoty || Ukazovatele 
 -  Zlepšenie verejného predškolského a základného vzdelávania; zlepšenie udržiavania žiakov a ich úspešnosti; posilnenie prvkov vzdelávania pre občianstvo a sociálnu súdržnosť v učebných osnovách; posilnenie rozpočtovej a organizačnej nezávislosti škôl;   -  Podpora dobrovoľného zbližovania libanonského systému vysokoškolského vzdelávania so zásadami bolonského procesu;     -  Vypracovanie a prijatie novej stratégie technického a odborného vzdelávania v súlade so zásadami turínskeho procesu, posilnenie väzby medzi rozvojom zručností a potrebami trhu práce prostredníctvom rozvoja integrovaných a participatívnych programov medzi verejným, súkromným a občianskym sektorom;     -  Posilnenie inštitucionálnych kapacít a rozvoja príslušných mechanizmov a nástrojov;     -  Zlepšenie kvality vzdelávania na všetkých úrovniach so zreteľom na požiadavky znalostnej ekonomiky; zavedenie postupov na zabezpečenie kvality v súlade so zásadami bolonského procesu;     -  Rozvoj národného kvalifikačného rámca (NQF) pre osvedčovanie odbornej spôsobilosti, ako aj systému uznávania predchádzajúceho vzdelania a skúseností; reforma učebných osnov   || -   Miera udržania žiakov a ich úspešnosti; revízia odbornej prípravy učiteľov; zavedenie metód aktívneho vzdelávania a doučovania; zavedenie systému na meranie účinnosti základného vzdelávania; zriadenie školských rád a rodičovských výborov; prispôsobenie učebných osnov; zvýšená autonómia škôl;   -  Prijatie systému troch cyklov, uplatňovanie kreditného systému, posilnenie zabezpečenia kvality, posilnenie sociálneho rozmeru, zvýšenie účasti študentov, zriadenie kvalifikačného rámca, zvýšenie mobility a vytvorenie nástrojov na uznávanie a dosahovanie rovnocennosti; -  Vypracovanie a prijatie programu revidovaného technického a odborného vzdelávania; vytvorenie siete kvalifikácií; pravidelné analyzovanie potrieb trhu práce, zriadenie informačného systému; dokončenie kariérneho grafu; posilnenie spolupráce medzi vzdelávacou a podnikateľskou komunitou; zapojenie občianskej spoločnosti a sociálnych partnerov; spolupráca s ostatnými ministerstvami na vnútroštátnom rámci pre osvedčovanie odbornej spôsobilosti; -  Preskúmanie a doplnenie opisu pracovných miest na ministerstve; zmodernizovanie existujúcich subjektov a vytvorenie nových, rozvinutie štruktúr ministerstva; vytvorenie oddelení monitorovania a plánovania a vyvinutie príslušných nástrojov; väčšie využívanie IT; zavedenie študentského informačného systému; -  Vytvorenie systému hodnotenia vzdelávania a jeho inštitucionalizácia na všetkých úrovniach; prijatie ukazovateľov kvality vzdelávania a zriadenie národného orgánu pre zabezpečovanie kvality vyššieho vzdelávania (prijatie a implementovanie požadovaných právnych predpisov); rozvíjanie systému kontroly kvality vzdelávania na nižších úrovniach -  Definovanie kvalifikácií pre povolania v zmysle vzdelávacích výstupov a akreditovanie národným regulátorom; zriadenie NQF a jeho doplnenie o odkaz na tieto definície; revízia vnútroštátneho registra osvedčovania odbornej spôsobilosti v súvislosti s NQF, vytvorenie systému overovania kvalifikácie na základe príslušných dokumentov; vyvinutie primeraného systému IT ; reforma zastaraných osnov tak, aby sa zakladali na spôsobilostiach, objasnenie úlohy inštitúcií; podpora prepojenia na potreby trhu práce 
 Harmonogram 
 Strednodobý až dlhodobý počas celého trvania akčného plánu Krátkodobý: prijatie stratégie technického a odborného vzdelávania; začatie identifikácie ukazovateľov kvality vzdelávania a zriadenie národného orgánu pre oblasť zabezpečovania kvality vyššieho vzdelávania.   
 Intervencie EÚ 
 Budovanie kapacít na zriadenie agentúry na zabezpečenie kvality vyššieho vzdelávania; využitie programu Tempus na podporu reorganizácie systému vyššieho vzdelávania; podpora stratégie technického a odborného vzdelávania; zvýšenie mobility v rámci programu Erasmus Mundus a akcie Marie Curie; pomoc pri účasti libanonských univerzít na programe Jean Monnet; podpora partnerstiev s občianskou spoločnosťou a súkromným sektorom v rámci všeobecného vzdelávania a odbornej prípravy; pomoc v otázkach technických a odborných programov; podpora tvorby politiky založenej na faktoch; nadviazanie na vykonávanie programov zameraných na zvýšenie miery udržania žiakov a dosahovania výsledkov na občianstvo vo vzdelávaní, zlepšenie schopnosti odbornej prípravy reagovať na potreby trhu práce. 
L.           Zlepšenie poskytovania sociálnej ochrany a zdravotnej
starostlivosti
 Referenčné hodnoty || Ukazovatele 
 -  Prístup pre všetky segmenty obyvateľstva k cenovo dostupnej a kvalitnej zdravotnej starostlivosti; -  Reforma systému zdravotnej starostlivosti na základe preskúmania rozličných modelov pokrytia zdravotnej starostlivosti; -  Sociálna ochrana vrátane zdravotnej starostlivosti a starobných dôchodkov aj osôb zamestnaných v súkromnom sektore; -  Účasť na príslušných programoch EÚ alebo medzinárodných programoch || -  Revízia zmluvných dohôd nemocníc s cieľom zlepšiť poskytovanie služieb verejnými nemocnicami; -  Definovanie a vykonávanie balíka primárnej zdravotnej starostlivosti; -  Prijatie nových predpisov na vytvorenie komplexnejších systémov zdravotnej starostlivosti a dôchodkov; -  Pokračovanie v účasti v sieti EpiSouth zameranej na nákazlivé choroby (do roku 2013) 
 Harmonogram 
 Strednodobý až dlhodobý počas celého trvania akčného plánu 
 Intervencie EÚ 
 Poskytovanie technickej pomoci s cieľom pomôcť zrevidovať celkové politiky Libanonu v oblasti práce a sociálnej ochrany, a to v súlade s osvedčenými postupmi Európskej únie. Podpora reformy štátneho fondu sociálneho zabezpečenia a národného úradu práce a budovanie kapacít na ministerstve práce. 
M.         Uskutočnenie energetickej stratégie zameranej na rozšírenie
dodávky elektrickej energie, začatie štrukturálnych reforiem a šírenie
obnoviteľných a nízkouhlíkových zdrojov energie a energetickej účinnosti
 Referenčné hodnoty || Ukazovatele 
 -  Začatie uskutočňovania existujúcich pohotovostných plánov pre energiu a elektrinu a zároveň zabezpečenie primeraného financovania; posilnenie právneho a regulačného rámca; zriadenie energetického regulačného orgánu; -  Analýzy vplyvu na rozpočet a plánovanie budúcnosti sektora elektroenergetiky; reštrukturalizácia odvetvia smerom k väčšej efektivite a dodávkam elektrickej energie (zníženie výpadkov) a prístupu pre všetkých;       -  Výstavba, riadna údržba a modernizácia fyzickej infraštruktúry; -  Začiatok uskutočňovania plánov energetickej efektivity a obnoviteľných zdrojov energie vo všetkých odvetviach, a to aj prostredníctvom projektov zameraných na používanie obnoviteľných a nízkouhlíkových energetických zdrojov, s cieľom dosiahnuť pokrytie 12 % celkových potrieb elektrickej energie z obnoviteľných zdrojov (ako sa predpokladá v pláne elektrickej energie na rok 2010) || -  Sprevádzkovanie/vykonanie súčasných plánov; prijatie chýbajúcich právnych predpisov; návrh a následné zriadenie špeciálneho regulačného orgánu;   -  Zmeny vo financovaní tohto sektora s cieľom znížiť zaťaženie štátneho rozpočtu; zlepšenie finančných metód (výber poplatkov; penále za oneskorené platby; výpočet ponuky a dopytu); obmedzenie nelegálnej spotreby; reštrukturalizácia podniku „Electricité du Liban“ (EDL); pokročenie v jeho privatizácii; -  Rozsah nárastu výroby elektrickej energie; údaje o dodávke elektrickej energie vrátane výskytu výpadkov energie a jej dostupnosti v celom Libanone; -  Oprava alebo modernizácia spektra fyzickej infraštruktúry; počet oblastí so zlepšenou infraštruktúrou; -  Informovanie všetkých sektorov o cieľoch v oblasti obnoviteľnej energie a energetickej účinnosti; prijaté opatrenia na zvýšenie energetickej účinnosti a rozvoj obnoviteľných a nízkouhlíkových energetických zdrojov, a to aj na podporu rozvoja projektov zameraných na budovanie odolnosti voči zmene prostredníctvom nízkych emisií, ktoré sa začali uskutočňovať a napredujú; -  Stimulovanie významných investícií prostredníctvom národnej akcie za energetickú účinnosť a obnoviteľnú energiu (NEEREA); objem týchto investícií; premena akcie NEEREA na udržateľný mechanizmus 
 Harmonogram 
 Strednodobý počas celého trvania akčného plánu Krátkodobý: (má sa prerokovať s Libanonom) 
 Intervencie EÚ 
 Pomoc pri zlepšovaní regulačného rámca, budovanie potenciálnych kapacít pre budúci regulačný orgán; technická a investičná podpora energetickej účinnosti a obnoviteľných zdrojov energie; pomoc s cieľom posilniť regionálnu spoluprácu v oblasti zemného plynu, elektrickej energie, trhu s energiou, energetickej efektívnosti atď. 
Príloha
Akčný plán pre EÚ a Libanon: Ďalšie ciele
Prehľad
1. Politická
reforma a dialóg. 27
2. Reforma a
spolupráca v oblasti spravodlivosti, slobody a bezpečnosti 30
3.
Hospodárska a sociálna reforma, trvalo udržateľný rozvoj 32
3.1.
Hospodárska a finančná reforma. 32
3.2........ Migračné a sociálne otázky a udržateľný celoštátny
a regionálny sociálno-ekonomický rozvoj 33
4. Otázky
súvisiace s obchodom, reformou trhu a regulačnou reformou. 35
4.1.
Priemysel, obchod a služby. 35
4.2. Trh,
hospodárska súťaž a podnikateľské prostredie. 36
4.3. Clá
a dane. 37
5.
Vzdelávanie a výskum, informačná spoločnosť, občianska spoločnosť a kultúra. 38
5.1.
Vzdelávanie, veda a technika, výskum a rozvoj, inovácia a informačná spoločnosť. 38
5.2. Mládež a
šport, občianska spoločnosť, kultúra a kontakty medzi ľuďmi 40
6.
Poľnohospodárstvo a rybné hospodárstvo. 41
7. Doprava,
energetika a životné prostredie. 42
7.1. Doprava. 42
7.2. Energie. 44
7.3. Životné
prostredie vrátane zmeny klímy. 45
Sektory
1. Politická reforma a dialóg 
Spoločný orgán EÚ a Libanonu zaoberajúci sa
otázkami v tomto sektore:
·              
Podvýbor pre ľudské práva, demokraciu
a správu vecí verejných
Priority, ktoré sa vzťahujú na tento sektor,
ktoré sú stanovené v hlavnej časti akčného plánu:
·                        
Volebná reforma, ktorej cieľom je dosiahnutie
medzinárodných noriem a zlepšenie účinnosti libanonského parlamentu
·                        
Ochrana ľudských práv a zraniteľných skupín
obyvateľstva vrátane palestínskych utečencov prostredníctvom právnych predpisov
alebo iných primeraných opatrení a cielených akcií
·                        
Zlepšenie efektívnosti, dobrá správa vecí verejných
a transparentnosť verejnej správy
Ďalšie ciele
a) Prehĺbenie
partnerstva medzi Libanonom a EÚ prostredníctvom pravidelného politického
dialógu, výmeny v rôznych formátoch a na rôznych fórach a vzájomná
spolupráca smerom k spoločným politickým cieľom. Toto zahŕňa najmä:
–                        
pravidelné dvojstranné rozhovory na rôznych
úrovniach zamerané na zabezpečenie účinného vykonávania dohody o pridružení
medzi EÚ a Libanonom a európskej susedskej politiky v Libanone
–                        
posilnenú spoluprácu v oblasti zahraničnej a
bezpečnostnej politiky
–                        
dialóg a spoluprácu v regionálnych otázkach
s cieľom predchádzať konfliktom, riadiť krízy a riešiť spoločné bezpečnostné
hrozby. Spoločný záväzok dosiahnuť ďalší pokrok v rámci blízkovýchodného
mierového procesu s cieľom dosiahnutia spravodlivého a trvalého mieru na
Blízkom východe v súlade s medzinárodným právom a príslušnými rezolúciami OSN,
madridskými zásadami, pričom sa zohľadní zásada výmeny územia za mier, cestovná
mapa, dohody, ktoré predtým dosiahli zúčastnené strany a arabská mierová
iniciatíva prijatá v Bejrúte v roku 2002
–                        
spoluprácu vo viacstranných inštitúciách,
a to aj s cieľom prispieť k úsiliu OSN o nájdenie mierového riešenia
regionálnych konfliktov. Konkrétne pokračovanie záväzku a spolupráce so silami UNIFIL
na udržiavaní mieru v južnom Libanone
–                        
spoluprácu na účinnom vykonávaní príslušných
rezolúcií OSN a iných medzinárodných záväzkov, a to aj
s ohľadom na osobitný tribunál pre Libanon
–                        
pristúpenie k Rímskemu štatútu Medzinárodného
trestného súdu a prijatie nevyhnutných legislatívnych zmien na jeho vykonávanie
–                        
pokračovanie v zavedenom dialógu medzi Európskym
parlamentom a libanonským parlamentom.
b) Posilnenie
demokracie a právneho štátu prostredníctvom štrukturálnych reforiem a
posilnenia verejných inštitúcií a zlepšenia správy vecí verejných, tak ako je
uvedené v prioritách akčného plánu.
c) Ďalšie
posilňovanie rámca na ochranu ľudských práv a základných slobôd nad
úroveň prioritných cieľov, a to najmä:
–                        
zabezpečením účinného vykonávania medzinárodných
záväzkov v oblasti ľudských práv a základných slobôd
–                        
zachovaním faktického moratória na trest smrti;
zapojením sa do dialógu o zrušení trestu smrti vrátane dodržiavania druhého
opčného protokolu k Medzinárodnému paktu o občianskych a politických právach
–                        
prijatím opatrení na zabezpečenie slobody
prejavu a nezávislosti médií
–                        
zaručením slobody združovania a zhromažďovania
a konsolidácie legislatívneho rámca a postupov, ktorými sa spravujú, najmä
ratifikáciou a uplatňovaním Dohovoru Medzinárodnej organizácie práce č. 87 o
slobode združovania a ochrane práva odborovo sa organizovať
–                        
podporou úvah o prijatí zákona o sekulárnom osobnom
stave poskytujúceho občianske práva a povinnosti libanonským občanom bez ohľadu
na ich náboženské vyznanie
–                        
zabezpečením nediskriminácie zo žiadneho
dôvodu zákonom aj v praxi vrátane prevencie diskriminácie na základe sexuálnej
orientácie.
–                        
rozšírením vzdelávania v oblasti ľudských práv
na všetkých úrovniach vzdelávania a v učebných osnovách
–                        
udržiavaním pravidelných konzultácií o politických
otázkach s príslušnými aktérmi občianskej spoločnosti
d) Občiansky mier a zmierenie ako prejav úsilia riešiť základné príčiny potenciálnej nestability, a
to prostredníctvom podpory:
–                        
inkluzívneho a stáleho dialógu medzi
libanonskými spoločenstvami a ich zástupcami aj prostredníctvom obnovy
národného dialógu, dialógu medzi náboženskými vodcami a v iných možných
rámcoch
–                        
iniciatív občianskej spoločnosti zameraných na podporu dialógu o základných témach, ako sú nedávne
historické dedičstvo Libanonu, sociálna súdržnosť a spoločné hodnoty
–                        
rozvoja a vykonania reforiem v rôznych odvetviach,
a to spôsobom, ktorý prispeje k prekonaniu rozdelenia v spoločnosti
plnením cieľov spoločného záujmu
–                        
riešenia otázky nedobrovoľných zmiznutí
ratifikáciou a vykonávaním dohovoru o ochrane všetkých osôb pred nedobrovoľným
zmiznutím a zriadením nezávislej národnej komisie na prípravu právnych
predpisov o nezvestných osobách a nedobrovoľných zmiznutiach
e) Zabránenie šíreniu zbraní hromadného
ničenia a ich nosičov a boj proti nezákonnému hromadeniu a šíreniu konvenčných
zbraní a munície a zároveň zlepšenie celkovej koordinácie a zväčšenia
rozsahu spolupráce v tejto oblasti s dôrazom na:
–                        
vykonávanie rezolúcie BR OSN č. 1540/04 a iných medzinárodných
záväzkov; účinné kroky smerom k pristúpeniu k ďalším medzinárodným
nástrojom, konkrétne Ottawskému dohovoru z roku 1997 o zákaze použitia,
skladovania, výroby a transferu protipechotných mín a o ich zničení; príspevok k
vypracovaniu a vykonávaniu zmluvy o obchode so zbraňami a stanovenie vysokých
noriem pre reguláciu legálneho obchodu s konvenčnými zbraňami
–                        
rozvoj efektívnych vnútroštátnych systémov
kontroly vývozu a tranzitu materiálov súvisiacich so ZHN a ich nosičmi (vrátane
balistických rakiet), ktoré zahŕňajú tovar a technológie s dvojakým použitím;
zabezpečenie účinných sankcií za porušenia
–                        
prevenciu a boj proti nezákonnému obchodovaniu
so zbraňami hromadného ničenia, ich nosičmi a súvisiacimi materiálmi; ako aj prevenciu
a boj proti nezákonnému obchodovaniu so zbraňami malého kalibru,
predovšetkým prostredníctvom Akčného programu OSN na predchádzanie nedovolenému
obchodovaniu s ručnými a ľahkými zbraňami vo všetkých jeho aspektoch, boj proti
nemu a jeho odstránenie 
–                        
podporu zriadenia vzájomne a efektívne overiteľnej zóny
Stredného východu bez zbraní hromadného ničenia a ich nosičov; podporu
a účasť na budúcich iniciatívach EÚ v tejto súvislosti
–                        
zmenu libanonských právnych predpisov v súlade so
spoločnou pozíciou EÚ o vývoze konvenčných zbraní
2. Reforma a spolupráca v oblasti spravodlivosti, slobody a bezpečnosti
Spoločný orgán EÚ a Libanonu zaoberajúci sa
otázkami v tomto sektore:
·              
Podvýbor pre spravodlivosť, slobodu a bezpečnosť
Priority, ktoré sa vzťahujú na tento sektor,
stanovené v hlavnej časti akčného plánu:
·                        
Reforma justičného systému (vrátane segmentu
väzníc) smerom k väčšej efektívnosti, účinnosti a nezávislosti justície
·                        
Zlepšené riadenie sektora bezpečnosti a
presadzovania práva vrátane spolupráce, adresnej zodpovednosti a mechanizmov
dohľadu
·                        
Podpora integrovaného riadenia hraníc
Ďalšie ciele
a) Boj proti
drogám a ich zneužívaniu v rámci komplexnej štátnej politiky, ktorá zahŕňa
trestnoprávne postihovanie a prevenciu pestovania drog (a to aj vo vzťahu k
zneužívaniu drogových prekurzorov), eradikáciu plodín, predchádzanie
zneužívaniu drog a závislosti, informovanosť, liečbu a rehabilitáciu. To
znamená, že je potrebné zabezpečiť:
–                        
celoštátnu koordináciu,
t. j. vytvorenie medziagentúrneho výboru na sformovanie politiky a
monitorovanie jej vykonávania
–                        
posilnenie kapacít na prevenciu a liečbu
drogovej závislosti na sociálnej úrovni a lekárskymi prostriedkami
–                        
medzinárodnú spoluprácu
a výmenu informácií o všetkých aspektoch komplexnej politiky boja proti drogám,
ako aj o vykonávaní príslušných dohovorov OSN (najmä Dohovoru OSN z roku 1988
proti nedovolenému obchodu s omamnými a psychotropnými látkami)
b) Boj proti organizovanej trestnej
činnosti, najmä obchodovaniu s ľuďmi, nezákonnej výrobe a pašovaniu strelných
zbraní, boj proti počítačovej trestnej činnosti
(vrátane detskej pornografie). To si vyžaduje:
–                        
uplatňovanie medzinárodného práva (najmä
Dohovoru OSN z roku 2000 proti nadnárodnému organizovanému zločinu a jeho
protokolov)
–                        
rozvoj štátnych kapacít v súlade s medzinárodnými
normami a nariadeniami, a to aj v oblasti ochrany a pomoci obetiam
obchodovania s ľuďmi (právna a sociálna pomoc, psychologická podpora zameraná
na opätovné začlenenie), najmä pokiaľ ide o ženy a deti
–                        
regionálnu a medzinárodnú spoluprácu orgánov presadzovania práva pôsobiacich v policajnej oblasti,
ochrane hraníc, colných záležitostiach a súvisiacich súdnych konaniach
vrátane spolupráce medzi Libanonom a členskými štátmi EÚ zameranej na: výmenu
poznatkov o najlepších postupoch, odbornej príprave, modelov a spôsoboch
činnosti, posilňovanie spolupráce v oblasti obchodovania s ľuďmi s krajinami
pôvodu a tranzitu, ako aj justičnej spolupráce v oblasti ochrany svedkov a
programov pomoci
c) Pokračovanie
v boji proti praniu špinavých peňazí v súlade s normami stanovenými
finančnou akčnou skupinou, a to prostredníctvom výmeny informácií legálnymi
cestami, posilnením spolupráce a podpory zameranej najmä na:
–                        
výmenu aktuálnych informácií o systémoch boja proti
praniu špinavých peňazí
–                        
posilnenie systémov finančných informácií,
najmä monitorovanie pohybu hotovostných peňažných prostriedkov a elektronických
prevodov v zahraničí
–                        
pokračovanie v intenzívnej spolupráci medzi orgánmi
presadzovania práva v rámci Libanonu, ako aj medzi Libanonom a
medzinárodnými organizáciami (MENAFATF) a príslušnými orgánmi v členských
štátoch EÚ
d) Boj proti
terorizmu v rámci príslušných rezolúcií OSN a dohovorov, a to pri plnom
rešpektovaní ľudských práv v súlade s odporúčaniami OSN, uplatňovaním
ustanovení európsko-stredozemského kódexu správania v oblasti boja proti
terorizmu a posilnením spolupráce medzi Libanonom a EÚ v týchto
oblastiach:
–                        
Boj proti financovaniu terorizmu v súlade s
normami stanovenými v odporúčaniach finančnej akčnej skupiny (FATF –
Financial Action Task Force) a ich uplatňovaním
–                        
Spolupráca medzi libanonskými orgánmi boja
proti terorizmu a presadzovania práva a partnerskými orgánmi členských
štátov EÚ, najmä s cieľom výmeny informácií o teroristických skupinách
a ich podporných sieťach
–                        
Výmena názorov na prostriedky a metódy
používané v boji proti terorizmu vrátane technickej oblasti a odbornej prípravy
a výmena skúseností, pokiaľ ide o predchádzanie terorizmu zameraného na
budovanie štátnych kapacít
–                        
Boj proti používaniu internetu na
teroristické účely
–                        
Justičná spolupráca v
boji proti terorizmu
–                        
Vykonávanie všetkých príslušných rezolúcií BR OSN a
podpis, ratifikácia a úplná vykonávanie všetkých príslušných dohovorov OSN
v prípadoch, kde k tomu ešte nedošlo
–                        
Ďalšie úsilie o dosiahnutie komplexného dohovoru
OSN o boji proti terorizmu
e) Justičná spolupráca v občianskych a trestných veciach prostredníctvom:
–                        
výmeny informácií o ratifikácii a vykonávaní
príslušných medzinárodných dohovorov
–                        
rozvoja spolupráce medzi súdmi Libanonu a členských
štátov EÚ, najmä pokiaľ ide o rodinné právo
–                        
podpory konkrétnych riešení rodinných sporov
s cieľom predchádzať a riešiť konflikty týkajúce sa opatrovníckeho práva, práva
na navštevovanie dieťaťa a únosov detí zmiešaných párov, a to aj pomocou
mediácie, praktickej justičnej spolupráce a odborného vzdelávania pracovníkov v
súdnictve
3. Hospodárska a sociálna reforma, trvalo udržateľný rozvoj
3.1. Hospodárska a finančná reforma
Spoločný orgán EÚ a Libanonu zaoberajúci sa
najmä otázkami v tomto podsektore:
·              
Podvýbor pre hospodárske a finančné záležitosti
Priorita, ktorá sa vzťahuje na tento
podsektor, ako je stanovená v hlavnej časti akčného plánu:
·                        
Zlepšenie hospodárenia s verejnými financiami a
účinné prideľovanie verejných zdrojov
Ďalšie ciele 
a) Úsilie o dosiahnutie makroekonomickej a
finančnej stability prostredníctvom fiškálnych politík zameraných na
konsolidáciu, zníženie deficitu a udržateľnosť dlhov, ako aj fiškálnu
disciplínu vo fáze vykonávania. To si vyžaduje:
–                        
Formulovanie dlhodobej stratégie znižovania
dlhu
–                        
Posilnenie orgánov riadenia dlhu, najmä
zodpovedného úradu na ministerstve financií, prostredníctvom poskytovania
primeraných zdrojov a zlepšenia podmienok pre ich efektívne fungovanie
–                        
Riešenie špecifických tém (napr. kvázi fiškálneho
deficitu a podmienených záväzkov na podporu udržateľnosti verejných financií)
–                        
Zabezpečenie zachovania úplnej právnej a faktickej
nezávislosti národnej banky
–                        
Budúci prevod vedľajších aktív národnej banky
v riadnom čase
b) Verejná
vnútorná finančná kontrola (ako doplnok k prioritnému cieľu posilnenia
hospodárenie s verejnými financiami) zameraná najmä na:
–                        
vypracovanie plánu zavedenia systému verejnej
vnútornej finančnej kontroly (adresná zodpovednosť riadiacich pracovníkov
a decentralizovaný vnútorný audit), a to aj prostredníctvom zlepšenia
legislatívneho rámca
–                        
presadzovanie postupnej harmonizácie s medzinárodne
schválenými normami (INTOSAI, IFAC a IIA), ako aj s najlepšími postupmi EÚ
pri kontrole a audite verejných príjmov a výdavkov, ako aj aktív a pasív
–                        
vytvorenie oddelení vnútorného auditu vo
všetkých rozpočtových subjektoch, najmä ústredného koordinačného útvaru auditu
na ministerstve financií
–                        
vykonávanie a uverejňovanie pravidelných auditov,
najmä v Rade pre rozvoj a obnovu, v Národnom fonde sociálneho zabezpečenia a
Mestskom rozvojovom fonde
c) Pokrok smerom k plne funkčnému trhovému
hospodárstvu s osobitným zreteľom na:
–                        
vysoko transparentné vykonávanie privatizácie alebo
korporativizácie odvetví, v ktorých má dominantné postavenie štát, a to
najmä v oblasti verejných služieb
–                        
vytvorenie priaznivého prostredia pre investície
vrátane primeranej ochrany zahraničných investícií
–                        
vykonanie zákona o finančných trhoch (zákon č.
161/2011) vrátane identifikácie potrieb libanonskej strany, pokiaľ ide o
technickú podporu, ktorého cieľom je zriadenie úradu pre finančný trh a jeho
príprava na plnú prevádzku
3.2.        Migračné a sociálne otázky a udržateľný celoštátny a
regionálny sociálno-ekonomický rozvoj
Spoločné orgány EÚ a Libanonu zaoberajúce sa
najmä otázkami v tomto podsektore:
·              
Podvýbor pre migračné a sociálne otázky
Priority, ktoré sa vzťahujú na tento
podsektor, ako sú stanovené v hlavnej časti akčného plánu:
·                        
Podpora pre účinné právomoci obcí a miestnych
orgánov na účely dosiahnutia väčšej decentralizácie a trvalo udržateľného
regionálneho sociálno-ekonomického rozvoja
·                        
Zlepšenie poskytovania sociálnej ochrany a
zdravotnej starostlivosti
Ďalšie ciele
a) Spolupráca v oblasti migrácie a
súvisiacich otázok prostredníctvom posilneného
dialógu, výmeny informácií a/alebo prijatia osobitných opatrení:
–                        
Riadenie legálnej migrácie vrátane politík prijímania a pobytu, súhrnné údaje o dostupných
schopnostiach a pracovných príležitostiach a súvisiace postupy na obidvoch
stranách, integrácia migrantov (vrátane nediskriminácie, ochrany pred
xenofóbiou), prepojenia medzi migráciou a rozvojom (produktívna úloha diaspór)
–                        
Prevencia a kontrola ilegálnej migrácie vrátane zhromažďovania a vzájomného poskytovania presných údajov o jej
rozsahu, monitorovania migračných pohybov (do Libanonu a EÚ, ako aj tranzitnej
migrácie), spolupráce s krajinami v regióne a krajinami pôvodu prostredníctvom
vhodných politík návratu nelegálnych migrantov, podporných opatrení na
predchádzanie a potláčanie nelegálnej migrácie (a to aj po mori) a zvyšovania
informovanosti o rizikách obchodovania s ľuďmi
–                        
Readmisia vlastných
štátnych príslušníkov s možnosťou rokovania o readmisnej dohode medzi Libanonom
a EÚ a jej členskými štátmi, aj pokiaľ ide o štátnych príslušníkov tretích
krajín a osôb bez štátnej príslušnosti
–                        
Bezpečnosť cestovných dokladov a víz v
súlade s medzinárodnými normami vrátane biometrických technológií
–                        
Synergia s iniciatívou Euromed alebo inými
medzinárodnými iniciatívami v oblasti výskumu migrácie a možnosť libanonskej
účasti v príslušných programoch Spoločenstva
–                        
Dialóg o súčasných vízových pravidlách a postupoch
EÚ a Libanonu, pokiaľ je to potrebné a možné za účasti oboch strán
b) Verejné
zdravie nad úroveň prioritného cieľa špecifikovaného v hlavnej časti
akčného plánu zameraného na prevenciu a kontrolu chorôb, ako aj zvýšenie
zdravotnej bezpečnosti, najmä prostredníctvom:
–                        
podpory prevencie a kontroly prenosných a
neprenosných ochorení, a to aj prostredníctvom výmeny informácií o zdraví
a prostredníctvom úplného a včasného vykonávania medzinárodných dohôd v oblasti
zdravia, najmä medzinárodných zdravotných predpisov a rámcového dohovoru o
kontrole tabaku (FCTC)
–                        
posilnenia kapacít na odhalenie zdravotných hrozieb
a reakcia na ne prostredníctvom odbornej prípravy a posilnenia pripravenosti a
dozorných systémov 
c) Podpora
zamestnanosti prostredníctvom vytvorenia priaznivého prostredia, pokiaľ ide
o rozvoj zručností, rovnaké príležitosti pre všetkých a motivačnú sociálnu
politiku, a to najmä:
–                        
sformulovaním komplexnej stratégie sociálneho
rozvoja a zamestnanosti ako základného dokumentu
–                        
nepretržitým sociálnym dialógom, a to aj v rámci
Hospodárskej a sociálnej rady a prostredníctvom dialógu tripartity, s cieľom
vytvoriť príležitosti na vytvorenie partnerstiev medzi súkromným
sektorom a občianskou spoločnosťou s osobitným zameraním na oblasť odbornej
prípravy
–                        
podporou účasti žien a mládeže na trhu práce
obmedzením prekážok vstupu na trh práce, zavedením osobitných technických a
odborných vzdelávacích programov a prijatím trhovo orientovaného prístupu na
zvýšenie ich zamestnateľnosti
–                        
modernizáciou štátneho
úradu práce
–                        
politikami motivačných prínosov zameranými
na podporovanie aktívneho hľadania zamestnania a rekvalifikácie v súlade s
potrebami trhu práce
d) Posilňovanie záchranných sietí s cieľom znížiť chudobu a zároveň zvýšiť efektívnosť a účinnosť
štátneho systému sociálneho zabezpečenia aj týmito prostriedkami: 
–                        
sformulovaním komplexnej stratégie sociálneho
rozvoja a zamestnanosti ako základného dokumentu
–                        
hodnotením a zlepšením efektívnosti,
zacielenosti a pokrytia existujúcich systémov, napr. prostredníctvom zabránenia
duplicity štátnych dotácií
–                        
reformou systému sociálneho zabezpečenia a postupným prechodom od všeobecných rozpočtových dotácií a daňových
úľav k transferom domácnostiam, ktoré majú podľa testu majetkovej situácie
najnaliehavejšiu potrebu
–                        
obnovením konštruktívneho sociálneho dialógu
(tripartitného aj bipartitného)
–                        
programami a iniciatívami, ktoré sú zamerané na
podporu sociálneho začleňovania a boja proti diskriminácii s osobitným
dôrazom na ženy a marginalizované skupiny
e) Trvalo
udržateľný regionálny rozvoj nad rámec prioritného cieľa stanoveného v
hlavnej časti akčného plánu, pričom osobitná pozornosť sa venuje posilňovaniu
sociálno-ekonomickej súdržnosti libanonských regiónov, vytváraniu pracovných
miest a podpore zásad trvalo udržateľného rozvoja prostredníctvom:
–                        
sformulovania komplexného dlhodobého programu
pre trvalo udržateľný rozvoj regiónov Libanonu
–                        
stimulov na rozšírenie hospodárskej činnosti mimo
širšej oblasti Bejrútu
–                        
začlenenia otázok
trvalo udržateľného rozvoja do sektorových politík a zriadenia jednoduchých
postupov koordinácie medzi sektormi v otázkach trvalo udržateľného rozvoja
4. Otázky súvisiace s obchodom, reformou trhu a regulačnou
reformou
4.1. Priemysel, obchod a služby
Spoločný orgán EÚ a Libanonu zaoberajúci sa
otázkami najmä v tomto sektore:
·              
Podvýbor pre priemysel, obchod a služby
Priority, ktoré sa vzťahujú na tento sektor,
stanovené v hlavnej časti akčného plánu:
·                        
Zvýšenie konkurencieschopnosti obchodu a ďalšia
integrácia obchodu na trhoch EÚ a medzinárodných trhoch, pristúpenie k WTO
(vzťahuje sa aj na podsektor 4.2)
·                        
Zlepšenie podnikateľského prostredia, najmä pre
mikropodniky a malé a stredné podniky, a rozvoj domácich trhových podmienok v
kľúčových odvetviach
(vzťahuje sa aj na podsektory 4.2 a 5.1)
Ďalšie ciele
a) Ďalšie prehlbovanie
dvojstranných a regionálnych obchodných vzťahov a prijatie opatrení na
podporu tohto cieľa, najmä:
–                        
spoločným skúmaním spôsobov, ako ďalej prehĺbiť bilaterálne
obchodné vzťahy medzi EÚ a Libanonom po pristúpení Libanonu k WTO, a
to aj v oblasti obchodu so službami a v obchodných regulačných oblastiach
–                        
pristúpením k Agadirskej dohode a jej
vykonávaním 
–                        
účasťou na ostatných regionálnych a subregionálnych
obchodných iniciatívach, napríklad na mechanizme na uľahčenie obchodu
a investícií, a užšou sektorovou spoluprácou
–                        
prehlbovaním obchodných vzťahov so susedmi
prostredníctvom vykonávania dohôd o voľnom obchode
–                        
ukončením vnútorných postupov, ktoré umožnia
prijatie protokolu, ktorým sa zriaďuje mechanizmus urovnávania sporov na
vyriešenie obchodných sporov v zmysle dohody o pridružení
–                        
posilnením kapacít libanonskej administratívy v
systémoch spoločného využívania a oznamovania údajov o medzinárodnom
obchode 
4.2. Trh, hospodárska súťaž a podnikateľské prostredie
Spoločný orgán EÚ a Libanonu zaoberajúci sa
otázkami najmä v tomto sektore:
·              
Podvýbor pre vnútorný trh
Priority, ktoré sa vzťahujú na tento sektor,
ako sú stanovené v hlavnej časti akčného plánu:
·                        
Zlepšenie podnikateľského prostredia, najmä pre
mikropodniky a malé a stredné podniky, a rozvoj domácich trhových podmienok v
kľúčových odvetviach
·                        
Zvýšenie obchodnej konkurencieschopnosti a ďalšia
obchodná integrácia na trhoch EÚ a medzinárodných trhoch, pristúpenie k WTO
Ďalšie ciele
a) Ďalšie legislatívne a regulačné opatrenia
na zlepšenie podnikateľského prostredia v Libanone nad úroveň
prioritného cieľa, a to najmä:
–                        
prijatím právnych predpisov a zabezpečením
presadenia práva v oblasti hospodárskej súťaže, technických predpisov a
postupov posudzovania zhody, metrológie, podpory vývozu, práv
priemyselného vlastníctva, autorských práv a s nimi súvisiacich práv
duševného vlastníctva v súlade s európskymi a medzinárodnými normami
–                        
vykonaním zákona z roku 2005 o ochrane
spotrebiteľa a zaktivizovaním Národnej rady pre ochranu spotrebiteľov
–                        
prijatím právnych predpisov o otvorenosti a
transparentnosti procesu verejného obstarávania
–                        
prijatím právnych predpisov o verejno-súkromných
partnerstvách
–                        
zlepšovaním systému spravodlivosti v oblasti
komerčného práva
–                        
vypracovaním usmernení pre správu a riadenie
verejných a súkromných spoločností
–                        
prijatím účtovných pravidiel v súlade s
medzinárodnými normami a normami EÚ, ako aj kvalifikovaným povolaním audítora
b) Zlepšenie konkurencieschopnosti odvetví
služieb, najmä prostredníctvom: 
–                        
zjednodušením regulačných a administratívnych
požiadaviek 
–                        
regulačnou reformou sektoru finančných služieb (bankovníctvo, poisťovníctvo a cenné papiere) vrátane účinného a
nezávislého dohľadu v súlade s normami EÚ a medzinárodnými normami
–                        
vytvorením strediska na monitorovanie
konkurencieschopnosti 
–                        
podporou vytvorenia jednotnej štatistickej databázy
služieb 
–                        
podporou vypracovania a uskutočnenia programu
modernizácie služieb
4.3. Clá a dane
Spoločný orgán EÚ a Libanonu zaoberajúci sa
otázkami v tomto sektore:
·              
Podvýbor pre clá a dane
Ciele
a) Zlepšenie fungovania colnej služby,
zjednodušenie a modernizácia colných postupov:
–                        
pokračovať v harmonizácii a zjednodušovaní
právnych predpisov o colníctve, colného zákonníka a colných režimov v súlade s
odporúčaniami z Palerma vrátane ďalšej digitalizácie a automatizácie
colných režimov
–                        
prehĺbiť dialóg a spoluprácu vo vzťahu
k súčasným právnym predpisom v oblasti colných kontrol pirátskeho a
falšovaného tovaru, ako aj k ich vykonávaniu a vzájomná výmena príslušných
štatistických údajov
–                        
posilniť spoluprácu medzi EÚ a Libanonom v boji
proti nezrovnalostiam a podvodom v colnej oblasti a záležitostiach, ktoré s ňou
súvisia, a osvojiť si a uskutočňovať politiku colnej etiky (v
súlade s deklaráciou Rady pre colnú spoluprácu z Arushi)
–                        
pokračovať v posilňovaní spolupráce libanonskej
colnej správy s ostatnými zložkami, ktoré pracujú na hraniciach v rámci
integrovaného riadenia hraníc
–                        
podporiť prípravu opatrení týkajúcich sa colných
kontrol na základe analýzy rizika zabezpečujúcich bezpečnosť a ochranu
dovážaného a vyvážaného tovaru, ako aj tovaru v tranzite
–                        
poskytovať colnej správe primeranú internú alebo
externú expertízu, najmä laboratórne kapacity
b) Zlepšenia v oblasti daní:
–                        
Ďalšia modernizácia a zjednodušenie štruktúr
a postupov daňovej správy
–                        
Nepretržitý dialóg s cieľom podporiť prijatie zásad
etického kódexu v oblasti zdaňovania podnikov
–                        
Pokračujúce úsilie o rozvíjanie siete dvojstranných
dohôd medzi Libanonom a členskými štátmi EÚ o zamedzení dvojitého zdanenia
vrátane zlepšenia transparentnosti a výmeny informácií v súlade s
medzinárodnými normami 
5. Vzdelávanie a výskum, informačná spoločnosť, občianska spoločnosť a
kultúra
Spoločný orgán EÚ a Libanonu zaoberajúci sa
otázkami v tomto sektore:
·              
Podvýbor pre výskum, inováciu, informačnú
spoločnosť, vzdelávanie a kultúru
5.1. Vzdelávanie, veda a technika, výskum a rozvoj, inovácia a
informačná spoločnosť
Priority, ktoré sa vzťahujú na tento
podsektor, ako sú stanovené v hlavnej časti akčného plánu:
·                        
Uskutočnenie štátnej stratégie vzdelávania na
zlepšenie technickej a odbornej prípravy
·                        
Zlepšenie podnikateľského prostredia, najmä pre
mikropodniky a malé a stredné podniky, a rozvoj domácich trhových podmienok v
kľúčových odvetviach
Ďalšie ciele
a) Nad úroveň
prioritných cieľov: rozvoj základného a stredného školstva so zreteľom
na zvýšenie noriem, zlepšenie kvality a zabezpečenie jeho dostupnosti pre
všetkých, pričom sa osobitná pozornosť venuje:
–                        
zvýšeniu kvality zabezpečením primeraných ľudských
zdrojov (učiteľov, profesorov a administratívnych pracovníkov) a ich
profesionálneho rastu
–                        
sprístupneniu kvalitného vzdelania všetkým
Libanoncom vrátane chudobných, znevýhodnených a marginalizovaných ľudí
b) Nad úroveň
prioritného cieľa: rozvoj odborného a technického vzdelávania, pokiaľ
ide o zlepšenie kvality, zabezpečenie jeho dostupnosti pre všetkých, podporu
súťaživosti a zamestnateľnosti, pričom osobitná pozornosť by sa mala venovať:
–                        
zvýšeniu kvality zabezpečením primeraných ľudských
zdrojov (učiteľov, profesorov a administratívnych pracovníkov) a ich
profesionálneho rastu
–                        
preskúmaniu a
aktualizácii dostupných programov a špecializácií v odbornom a technickom
vzdelávaní
–                        
budovaniu inštitucionálnych kapacít na
rozvoj a vykonávanie vzdelávacej politiky, ako aj o aktualizácii a rozvoju
nových učebných osnov
–                        
účinnému využívaniu podpory EÚ na modernizáciu odborného vzdelávania a prípravy
–                        
posilneniu partnerstiev a spolupráce v
oblasti odborného a technického vzdelávania
c) Nad úroveň
prioritného cieľa: pokračovanie reformy a modernizácie vysokoškolského
vzdelávania s cieľom podporiť konkurencieschopnosť, zamestnateľnosť a
mobilitu a posilniť zbližovanie s normami EÚ najmä:
–                        
budovaním inštitucionálnych kapacít na
vypracovanie a vykonávanie politík v oblasti vzdelávania, ako aj prípravu nových
učebných osnov, a to najmä pre vedu a informačné technológie
–                        
plným využívaním programu TEMPUS a jeho
nástupníckeho programu v rámci aktivít zameraných na spoluprácu a reformu
–                        
podporou študentskej mobility prostredníctvom
aktívnej účasti v ponúkaných programoch vrátane programov Erasmus
Mundus a jeho následníckeho programu
d) Rozvoj
libanonských kapacít v oblasti vedeckého a technologického výskumu a
inovácie zameraných na posilnenie hospodárskeho rastu a sociálneho rozvoja,
a to najmä:
–                        
podporou účasti libanonských subjektov v
pripravovanom programe Horizont 2020 a povzbudzovaním libanonských
subjektov k účasti pomocou komunikačnej stratégie
–                        
zapojením Libanonu do medzinárodných aktivít Európskeho
výskumného priestoru
–                        
prípravou a zvýšením financovania politiky
výskumu a inovácií, ktorá sa zameriava na libanonské ciele
udržateľného a spravodlivého rozvoja vrátane reformy systému výskumu
a rozvoja a príslušného regulačného rámca
–                        
zabezpečením vyšších investícií do výskumu a
inovácií z verejného a súkromného sektora vrátane posilnenia ľudských,
materiálnych a inštitucionálnych zdrojov
–                        
schválením štatútu výskumného pracovníka vo
verejnom sektore
–                        
spoluprácou v rámci vedeckých výmen na
vysokej úrovni vrátane posilnenia účasti na akciách Marie Curie
–                        
odhodlaním vykonávať priority politiky vedy,
technológie a inovácie
e) Spolupráca pri rozvoji
politiky informačnej spoločnosti a médií v Libanone, a to aj
prostredníctvom:
–                        
výmeny osvedčených postupov v oblasti strategického riadenia elektronických komunikačných sietí,
udeľovania licencií, práva duševného vlastníctva, rozvoja elektronických
transakcií na podporu medzipodnikových výmen, ako aj elektronických služieb pre
občanov a ďalší rozvoj informačnej spoločnosti na vnútroštátnej, regionálnej a
globálnej úrovni
–                        
podpory spoľahlivého a stabilného fungovania
sietí a služieb v duchu otvorenosti a interoperability, a to aj
prostredníctvom aktívnej účasti Libanonu v sieti EMERG (sieť regulátorov
elektronických komunikácií v južnom Stredozemí)
–                        
podpory bezplatného a otvoreného prístupu na
internet, a to aj prostredníctvom spolupráce s regulátormi pre elektronické
komunikácie v regióne južného Stredozemia
–                        
spolupráce v oblasti vedy a techniky zameranej na informačné a komunikačné technológie, a to aj v kontexte
rámcových programov EÚ pre výskum a technologický rozvoj a spoluprácu, vo vzťahu
k výskumným a vzdelávacím sieťam a v rámci siete EUMEDCONNECT
–                        
zamerania na rozvoj transparentného, efektívneho a
predvídateľného regulačného rámca v audiovizuálnej a mediálnej
oblasti, ktorého súčasťou je nezávislý regulačný orgán pre audiovizuálnu
a médiá
–                        
dialógu o audiovizuálnom a mediálnom obsahu
vrátane spolupráce v rámci boja proti náboženskej netolerancii, rasizmu a
xenofóbii.
f) Reštrukturalizácia
odvetvia informačných a komunikačných technológií (IKT) s cieľom zlepšiť
jeho efektívnosť a riadenie a ďalej liberalizovať, a to najmä:
–                        
ukončením korporativizácie odvetvia, aby sa
umožnila účasť súkromných subjektov a zahraničných investícií, čo povedie k
vytvoreniu fungujúceho trhu priaznivého pre hospodársky rast
–                        
rozvojom libanonského právneho a regulačného
rámca pre elektronické komunikácie, ktorý by sa približoval k EÚ s cieľom
riešiť otázky povolenia prístupu a prepojenia sietí a služieb, univerzálnej
služby, práv užívateľov, ochrany spotrebiteľov, ochrany súkromia a ochrany
údajov v elektronických komunikáciách a efektívneho využívania rádiového
frekvenčného spektra
–                        
podporou prepojení s ostatnými sektormi,
ktoré môžu využívať IKT
5.2. Mládež a šport, občianska spoločnosť, kultúra a kontakty medzi
ľuďmi
Ďalšie ciele
a) Dialóg a
spolupráca v oblasti politiky mládeže a športu s osobitným dôrazom na
otázky mobility a rozdelenia spoločnosti na národnej úrovni. Úsilie bude
zahŕňať najmä:
–                        
podporu mobility mládeže prostredníctvom
výmen mladých ľudí, ktoré sú zamerané na širšie využívanie programov
podporovaných zo strany EÚ a vyšší počet uskutočnených výmenných pobytov
–                        
podporu výmeny mladých odborníkov medzi
európskymi a libanonskými inštitúciami a organizáciami 
–                        
prácu s mládežou pri riešení zložitých otázok
sektárskych a iných rozdelení spoločnosti prostredníctvom praktických a
konštruktívnych iniciatív zameraných na podporu jednoty, občianstva a
mierového rozvoja
–                        
posilnenie interakcie medzi EÚ a Libanonom v
oblasti neformálneho vzdelávania pre mladých ľudí, a to aj
prostredníctvom dialógu medzi kultúrami
–                        
úspešné vykonávanie programu Euro-Med Youth
zlepšením výkonnosti príslušných štruktúr na libanonskej strane
b) Podpora ďalšieho
rozvoja občianskej spoločnosti prostredníctvom aktívnej tvorby priaznivého
prostredia a rozvojom existujúcich libanonských sietí občianskej spoločnosti,
najmä:
–                        
ďalšou úpravou právneho a administratívneho
rámca pre voľné pôsobenie, činnosť a nepretržitý rozvoj občianskej
spoločnosti
–                        
podporovaním kontaktov medzi organizáciami
občianskej spoločnosti Libanonu a EÚ a aktívnym informovaním o dostupných
programoch a nástrojoch na tento účel
–                        
umožnením libanonským organizáciám občianskej
spoločnosti v plnej miere ako partnerom libanonskej vlády účinne
prispievať k podpore hospodárskeho, politického a sociálneho rozvoja v krajine
v súlade s vnútroštátnymi právnymi predpismi
–                        
posilnením postavenia spotrebiteľov, pokiaľ
ide o ochranu ich legitímnych záujmov prostredníctvom štruktúr občianskej
spoločnosti 
c) Podpora
európsko-libanonskej kultúrnej spolupráce a dialógu medzi kultúrami na
medzinárodnej, regionálnej, dvojstrannej a miestnej úrovni vrátane:
–                        
spolupráce na medzinárodných fórach a najmä na pôde
UNESCO s cieľom podporovať kultúrnu rozmanitosť a zachovať a
chrániť kultúrne a historické dedičstvo. To znamená, že Libanon by mal
podpísať, ratifikovať a vykonávať dohovor UNESCO o ochrane a podpore
rozmanitosti kultúrnych prejavov
–                        
aktívnejšej účasti Libanonu na kultúrnych
programoch financovaných z prostriedkov EÚ
–                        
účasti na aktivitách Euro-stredozemskej nadácie
Anny Lindhovej pre dialóg medzi kultúrami
–                        
podpory priamej spolupráce v oblasti kultúry na
regionálnej úrovni, t. j. na úrovni libanonských provincií a obcí
–                        
ochrany architektonického dedičstva
v Libanone vrátane miest na zozname UNESCO 
–                        
propagovaním živej kultúry Libanonu a EÚ
prostredníctvom podpory rôznych kultúrnych činností medzi libanonskými a
európskymi subjektmi, ako aj kontaktov a iniciatív jednotlivcov 
–                        
podpory kultúrnych stredísk, ktoré šíria myšlienky
kultúrnej rôznorodosti
6. Poľnohospodárstvo a rybné hospodárstvo
Spoločný orgán EÚ a Libanonu zaoberajúci sa
otázkami v tomto sektore:
·              
Podvýbor pre poľnohospodárstvo a rybné
hospodárstvo
Priority, ktoré sa vzťahujú na tento sektor,
stanovené v hlavnej časti akčného plánu:
·                        
Zlepšenie výroby a marketingu poľnohospodárskych
výrobkov, a to v súlade s medzinárodnými normami, ktoré podporujú
liberalizáciu, zvyšovanie konkurencieschopnosti a rozvoj vidieckeho
hospodárstva
Ďalšie ciele
a) Posilnenie kvality a kapacít v poľnohospodárskej
výrobe, najmä tým, že sa bude klásť dôraz na:
–                        
posilnenú úlohu poľnohospodárskych výskumných
centier pri zlepšovaní produktivity, bezpečnosti potravín a kvality
poľnohospodárskych a spracovaných poľnohospodárskych výrobkov, zintenzívnenie
spolupráce s európskymi výskumnými centrami predovšetkým v oblastiach
genetického inžinierstva a biotechnológií,
–                        
širšie využívanie technológií v
poľnohospodárskom odvetví a v rôznych fázach výroby
–                        
opatrenia podporujúce súkromné investície
–                        
posilnenie administratívnych kapacít katastra
nehnuteľností
b) Posilnené činnosti a spolupráca v oblasti
zachovania a trvalo udržateľného riadenia zdrojov rybného hospodárstva v
Stredozemí, a to najmä prostredníctvom:
–                        
zvýšenia vedeckých, technických a administratívnych
kapacít na monitorovanie, hodnotenie a riadenie zdrojov rybného
hospodárstva, ktoré sú predmetom využívania, a morského životného prostredia, s
osobitným dôrazom na aspekty dlhodobej udržateľnosti
–                        
posilnenia spolupráce v rámci regionálnych
organizácií pre riadenie rybného hospodárstva, najmä Všeobecnej rybárskej
komisie pre Stredozemné more (GFCM)
–                        
šírenia dôležitosti rybárskych združení pre
zodpovedný rybolov a zvýšenia kapacít združení na zastúpenie v medzinárodných a
viacstranných organizáciách.
7. Doprava, energetika a životné prostredie
Spoločný orgán EÚ a Libanonu zaoberajúci sa
otázkami v tomto sektore:
·              
Podvýbor pre dopravu, energetiku a životné
prostredie
7.1. Doprava
Ciele
a) Pokračovanie spolupráce
a integrácie s EÚ v oblasti dopravy a zároveň aktívna účasť na regionálnom
úsilí o tento cieľ, a to najmä so zreteľom na:
–                        
rokovanie o euro-stredozemskej leteckej dohode
s Libanonom v súlade s cieľom vytvorenia euro-stredozemského spoločného
leteckého priestoru a s náležitou pozornosťou venovanou otázkam bezpečnosti a
ochrany letectva
–                        
identifikáciu a spustenie regionálnych
projektov infraštruktúry v rámci pan-stredozemskej dopravnej siete 
–                        
činnosti zamerané na vzájomné prepojenie
pan-stredozemských a pan-európskych dopravných sietí v súlade s oznámením
Európskej komisie z júla 2011 („EÚ a jej susedné regióny: obnovená koncepcia
spolupráce v oblasti dopravy“)
–                        
pokračujúcu účasť na vývoji systémov GNSS
(Galileo) v Stredozemí a na regionálnych aktivitách spolupráce v oblasti
satelitných navigačných systémov
–                        
spoluprácu s EÚ a partnermi zo stredozemskej
oblasti v rámci Medzinárodnej námornej organizácie
b) Rozvoj integrovanej
námornej politiky berúcej do úvahy celé spektrum rôznych morských a
námorných záujmov, ako aj medzinárodné dohody a dlhodobú udržateľnosť, pričom
sa osobitná pozornosť venuje:
–                        
posilneniu riadenia námorných činností na
národnej a prípadne nižšej úrovni vrátane posilnenia administratívnych
kapacít na koordináciu vplyvov rôznych hospodárskych odvetví na mori (vrátane
pobrežných zón)
–                        
rešpektovaniu príslušných medzinárodných a
regionálnych dohovorov vrátane prípadného súladu s právnymi predpismi EÚ
a účasti na regionálnej spolupráci
–                        
zabezpečeniu námornej bezpečnosti
prostredníctvom úplného vykonania požiadaviek dohovoru SOLAS/ISPS, ako aj
systémov štátnej kontroly vlajok a štátnej kontroly prístavov
–                        
rozvoju a reorganizácii sektora prístavov s
cieľom zvýšiť efektívnosť a zriadiť nezávislý prístavný orgán zodpovedajúci za
reguláciu a kontrolu
–                        
začleneniu tejto politiky do odvetvových politík
vrátane štátnej politiky rybolovu
–                        
perspektíve udržateľného rastu súčasne s
rozvojom námorného priemyslu, zvýšeniu jeho konkurencieschopnosti a podpore
účasti súkromného sektora vo všetkých jeho aspektoch vrátane prístavov a
prístavných činností
–                        
posunu k zriadeniu chránených pásiem/prírodných
rezervácií v súlade s odporúčaniami a súčasnými činnosťami v rámci
medzinárodnej a regionálnej spolupráce (Barcelonský dohovor, Všeobecná rybárska
komisia pre Stredozemné more (GFCM)
c) Ďalšie
vykonávanie národnej politiky v oblasti letectva prostredníctvom
administratívnej reorganizácie a pokračujúcej liberalizácie vrátane segmentu
letísk. To si vyžaduje:
–                        
posilnenie administratívnych kapacít vrátane
zriadenia nezávislého úradu pre civilné letectvo zameraného na regulačné
úlohy
–                        
postupná liberalizácia chartrových a
pravidelných letov a posúdenie možnosti liberalizácie v oblasti pozemnej
obsluhy na letiskách
–                        
uplatňovanie európskych a medzinárodných noriem
v oblasti letectva (JAA, EASA) aj v oblasti bezpečnosti a ochrany
d) Rozvoj a vykonávanie
štátnej politiky pozemnej dopravy s osobitným zameraním na udržateľnú
dopravu vrátane týchto konkrétnych cieľov:
–                        
regulovaná a riadne fungujúca verejná doprava vo
veľkých mestách a medzi mestami
–                        
revitalizácia železničnej siete
–                        
zvýšenie podielu verejnej dopravy na celkovom
rozdelení využívania jednotlivých druhov dopravy
e) Prijatie štátnych
politík týkajúcich sa bezpečnosti cestnej premávky vrátane opatrení boja
proti násiliu v cestnej premávke, ako napr. bezohľadnej jazde a inému
rizikovému správaniu, ktoré zabezpečia zapojenie všetkých inštitucionálnych
partnerov pôsobiacich v oblasti riadenia premávky a bezpečnosti na cestách.
Cieľom je okrem iného:
–                        
zlepšenie cestnej infraštruktúry berúc do úvahy
možné využitie pomoci poskytovanej smernicou EÚ o riadení bezpečnosti cestnej
infraštruktúry
–                        
vypracovanie mechanizmov technickej kontroly
a testovania technického stavu vozidiel
–                        
vykonávanie príslušných medzinárodných dohovorov,
najmä dohovoru o preprave nebezpečného tovaru
–                        
zbližovanie s normami EÚ a medzinárodnými normami
7.2. Energie
Priorita, ktorá sa vzťahuje na tento
podsektor, ako je stanovená v hlavnej časti akčného plánu:
·                        
Uskutočnenie energetickej stratégie zameranej na
rozšírenie dodávky elektrickej energie, začatie štrukturálnych reforiem
a šírenie obnoviteľných a nízkouhlíkových zdrojov energie a energetickej
účinnosti
Ďalšie ciele
a) Zbližovanie
Libanonu s EÚ v oblasti cieľov energetickej politiky a trhových zásad aj v
kontexte regionálnej spolupráce s EÚ, a to najmä: 
–                        
prijatím dlhodobej energetickej stratégie,
v ktorej sa stanoví zbližovanie s cieľmi EÚ a pokrytie všetkých podsektorov
vrátane posilnenia inštitúcií a financovania
–                        
vytvorením procesu postupného zbližovania so
zásadami vnútorného trhu EÚ s elektrickou energiou a plynom
–                        
skúmaním možností Libanonu zúčastniť sa na programe
Inteligentná energia – Európa.
–                        
podporou regionálnej spolupráce s inými krajinami v rámci Mašreku a mimo neho zameranej na
širšiu spoluprácu medzi týmto regiónom a EÚ
7.3. Životné prostredie vrátane zmeny klímy
Priorita, ktorá sa vzťahuje na tento
podsektor, ako je stanovená v hlavnej časti akčného plánu:
·                        
Administratívne a legislatívne opatrenia na
zlepšenie riadenia životného prostredia a pokroku v oblasti zmien klímy
Ďalšie ciele
a) Opatrenia boja
proti zmene klímy a podpora nízkoemisného rozvoja odolného voči zmene klímy
prostredníctvom vhodne formulovaných politík, výmeny informácií, technickej
modernizácie a budovania kapacít, najmä:
–                        
zavedením rozhodovania týkajúceho sa zmeny
klímy, ktoré by sa opieralo o pomoc EÚ pri identifikácii a formulovaní politík
zameraných na zmierňovanie dôsledkov zmeny klímy a prispôsobenie
–                        
posilnením príslušných kapacít vo verejných a
súkromných sektoroch z hľadiska merania, vykazovania a overovania
opatrení na znižovanie emisií skleníkových plynov so zameraním na požiadavky,
protokoly o uplatňovaní a nástroje, najmä pokiaľ ide o energetický sektor
–                        
používaním nástrojov na monitorovanie klímy
a výmenu informácií a osvedčených postupov v oblasti zmierňovania dôsledkov
zmeny klímy a prispôsobenia sa im
–                        
zapracovaním rozvoja s nízkymi emisiami a s
odolnosťou voči zmene klímy do stratégie rozvoja Libanonu, budovaním
kapacít v tejto súvislosti, podporou regionálnej spolupráce a výmen na tieto
účely a strategickým šírením nízkouhlíkovej energetiky
–                        
aktívnou účasťou na Durbanskej platforme a
zároveň vykonávaním ustanovení uvedených v rámcovom dohovore OSN o zmene
klímy a Kjótskom protokole
–                        
prípravou zainteresovaných subjektov na využívanie
nových mechanizmov, ktoré sú predmetom diskusie na medzinárodnej úrovni, najmä
prostredníctvom príslušných zmierňujúcich opatrení prispôsobených vnútroštátnym
podmienkam (NAMA) a sektorových úverových mechanizmov.
b) Konkrétna spolupráca medzi Libanonom a
EÚ s cieľom posilniť ochranu a riadenie životného
prostredia v rámci existujúcich a budúcich opatrení na ochranu životného
prostredia, najmä pokiaľ ide o program Horizont 2020, a vrátane týchto oblastí:
–                        
systematická výmena informácií o životnom prostredí
–                        
podpora rozvoja projektov infraštruktúry,
aby boli pripravené na vonkajšie financovanie, najmä prostredníctvom podpory
zosúľaďovania so záväzkami prijatými v rámci Barcelonského dohovoru, akým je
napríklad predchádzanie tvorbe morského odpadu a zníženie organického
znečistenia odpadových vôd
–                        
identifikácia a riešenie nedostatkov administratívnych
kapacít v oblasti životného prostredia
–                        
integrácia regionálnych záväzkov prijatých v rámci Barcelonského
dohovoru, najmä o znižovaní znečisťovania a ochrane biodiverzity
prostredníctvom prírodných rezervácií do environmentálnych projektov a riadenia
c) Podpora
postupov integrovaného vodohospodárstva, a to tak na strane ponuky, ako
aj dopytu, pričom sa zabezpečí ochrana a monitorovanie vodných zdrojov,
a zapojenie sa do medzinárodnej spolupráce, konkrétne takto:
–                        
dôsledným uplatňovaním metodiky a postupov
integrovaného vodohospodárstva
–                        
zvyšovaním množstva a kvality vodných zásob
z povrchových a podzemných zdrojov pomocou integrovaných plánov a projektov na
zabezpečenie primeranej ochrany životného prostredia
–                        
zlepšovaním riadenia dopytu po vode zo
všetkých sektorov (mestský a turistický, priemyselný, poľnohospodársky a environmentálny)
–                        
ochranou povrchových a podzemných vodných zdrojov
pred akýmkoľvek zdrojom znečisťovania
–                        
vytvorením celoštátnej monitorovacej siete
na monitorovanie povrchových a podzemných vôd, aby sa presne kontrolovala
úroveň a kvalita povrchových a podzemných vôd
–                        
prácou na vnútroštátnej úrovni, ako aj v rámci
medzinárodných rámcov na riešení regionálnych a cezhraničných otázok
riadenia vodných zdrojov a na hľadaní možností produktívnej
regionálnej spolupráce vrátane problematiky rozširovania púští.
d) Zvyšovanie
informovanosti o životnom prostredí a podpora činností miestnych orgánov,
občianskej spoločnosti a súkromného sektora a spolupráca s nimi, a to
najmä:
–                        
vykonávaním plánu vzdelávania a osvety v
oblasti životného prostredia
–                        
stanovením postupov pre účasť verejnosti
a jej prístup k informáciám o životnom prostredí 
–                        
uverejňovaním pravidelných správ
o stave životného prostredia
–                        
posilňovaním potrebných kapacít a postupov v rámci hodnotení
vplyvov na životné prostredie, vypracúvaním pilotných projektov v prioritných
oblastiach a informovaním o celkových výsledkoch
–                        
povzbudzovaním činností súkromného sektora,
občianskej spoločnosti a miestnych orgánov pôsobiacich v oblasti životného
prostredia.